แก้ไขข้อมูล วันที่ 21 สิงหาคม 2557

 

นโยบายและภาพรวมของการประกอบธุรกิจ

1.1) ภาพรวมการประกอบธุรกิจ และภาวะเศรษฐกิจของบริษัทฯ

บริษัท ฟูรูกาวา เม็ททัล (ไทยแลนด์) จำกัด (มหาชน) ก่อตั้งขึ้นเมื่อวันที่ 15 มิถุนายน 2531 ภายใต้ชื่อเมื่อ จดทะเบียนแรกเริ่มว่า บริษัท ฟูรูกาวา เม็ททัล (ไทยแลนด์) จำกัด โดยเป็นการร่วมมือทางการค้าระหว่าง บริษัท ตัมพะ จำกัด ซึ่งเป็น บริษัท โฮลดิ้ง สัญชาติไทย และบริษัทสัญชาติญี่ปุ่น 2 บริษัท คือ เดอะ ฟูรูกาวา อีเล็กตริก คัมปะนี ลิมิเต็ด และบริษัท โซโกะ เทรดดิ้ง จำกัด วัตถุประสงค์ในการดำเนินธุรกิจของบริษัทฯ คือ เป็นผู้ผลิตและจำหน่ายท่อทองแดงไร้ตะเข็บชนิดต่างๆ ที่จะนำไปใช้ในอุตสาหกรรมการผลิตเครื่องปรับอากาศ ตู้เย็น และเครื่องทำความเย็นทั่วไป

บริษัท ฟูรูกาวา เม็ททัล (ไทยแลนด์) จำกัด เริ่มต้นธุรกิจด้วยทุนจดทะเบียน 140 ล้านบาท
โดยได้รับการส่งเสริมการลงทุนจากสำนักงานคณะกรรมการส่งเสริมการลงทุน
สำหรับการผลิตท่อโลหะไร้ตะเข็บ จำนวน 4,200 ตัน/ปี เมื่อปี 2531 ต่อมาในปี 2536 บริษัทฯ
ได้ขยายกำลังการผลิตอีก 4,200 ตัน/ปี เป็น 8,400 ตัน/ปี เพื่อขยายการผลิตของท่อ Smooth
Tube, Multi Grooved และ Large Diameter Tube
เพื่อรองรับตลาดเครื่องปรับอากาศในประเทศไทยที่มีความต้องการสูงขึ้น
และเตรียมกำลังการผลิตสำหรับผลิตภัณฑ์ใหม่ คือ ท่อทองแดงขนาดเล็ก Capillary Tube บริษัทฯ
ได้เพิ่มทุนจดทะเบียนจาก 195,000,000 บาท เป็น 335,000,000 บาท
เพื่อนำไปลงทุนซื้อเครื่องจักรเพิ่มเติม และในอีก 2 ปี ต่อมา บริษัทฯ
มีการเปลี่ยนแปลงมูลค่าหุ้นที่ตราไว้จากเดิมหุ้นละ 100 บาท เป็นมูลค่าที่ตราไว้หุ้นละ 10 บาท
เมื่อปี 2538

ต่อมาในปี 2539 บริษัทฯ
ได้ขอขยายกำลังการผลิตจากสำนักงานคณะกรรมการส่งเสริมการลงทุนเพิ่มอีก 10,600 ตัน/ปี
ได้เพิ่มทุนจดทะเบียนจาก 335,000,000 บาท เป็น 480,000,000 บาท
มีการซื้อที่ดินสำหรับโครงการขยายกำลังผลิตที่เตียมไว้ และในเดือนกุมภาพันธ์ 2540
บริษัทได้จดทะเบียนเป็น บริษัท มหาชน จำกัด เปลี่ยนชื่อเป็น บริษัท ฟูรูกาวา เม็ททัล (ไทยแลนด์)
จำกัด (มหาชน) ทั้งนี้ บริษัทฯ ได้พัฒนาระบบงานบริหารด้านคุณภาพ
ได้รับใบรับรองระบบคุณภาพตามมาตรฐานสากล ISO 9001 จากสถาบัน ทูฟนอร์ด เยอรมันนี ในปี
2542 หลังจากนั้น บริษัทฯ ได้พัฒนาด้านวิศวกรรมการผลิต เทคโนโลยีด้านการผลิตใหม่ๆ
ในผลิตภัฑณ์ท่อทองแดง

ในปี 2544 สภาพเศรษฐกิจโดยรวมของประเทศ
โดยเฉพาะภาคธุรกิจของเครื่องปรับอากาศและเครื่องทำความเย็น ได้ขยายตัวเพิ่มขึ้นเป็นอย่างมาก
โดยเฉพาะผู้ผลิตชาวญี่ปุ่นที่มีการเพิ่มปริมาณการผลิตอย่างต่อเนื่อง บริษัทฯ
ได้เริ่มก่อสร้างโรงงานส่วนขยาย และสั่งซื้อเครื่องจักรเพิ่มเติม เพื่อขยายกำลังการผลิต จนถึงปี
2548 บริษัทฯ มีกำลังการผลิตรวม 31,000 ตัน/ปี ในปีนี้บริษัทฯ ได้รับประกาศนียบัตร
“โรงงานปลอดยาเสพติดดีเด่น” จากศูนย์อำนวยการต่อสู้เพื่อเอาชนะยาเสพติด จังหวัดสระบุรี
ซึ่งเริ่มเข้าสู่โครงการ To Be Number One ในประเภทสถานประกอบการขนาดใหญ่
และได้รับรางวัลมาจนถึงปัจจุบัน

จากสภาพเศรษฐกิจในช่วงปี 2549 – ปี 2552 ลูกค้าบางส่วนของบริษัทฯ
ได้มีการนำเข้าสินค้าจากประเทศเกาหลี และประเทศจีน เนื่องจากมีราคาถูก บริษัทฯ
จึงพยายามพัฒนาระบบงานอย่างต่อเนื่อง พัฒนางานด้านวิศวกรรมการผลิต
และมีการปรับปรุงควบคุมระบบงานด้านสิ่งแวดล้อม
จนได้รับประกาศนียบัตรใบรับรองด้านการจัดการสิ่งแวดล้อม ISO 14000 จากสถาบัน ทูฟนอร์ต
(ประเทศไทย) ในปี 2549 ทั้งนี้ ตลาดส่งออกไปยังประเทศในแถบยุโรปยังเติบโตได้ดี
จนกระทั่งถึงปี 2551 ธุรกิจเครื่องปรับอากาศในตลาดโลกเริ่มซบเซาลง
เนื่องจากปัญหาเศรษฐกิจโลกถดถอยและสภาพอากาศที่เย็นลง ทำให้ยอดขายสินค้าของบริษัทฯ
เริ่มลดลงตามสภาวะเศรษฐกิจด้วย

 

ทั้งนี้ ตั้งแต่ปี 2552 เป็นต้นมา จนถึงปัจจุบัน บริษัทฯ
ได้ดำเนินการลดค่าใช้จ่ายและลดต้นทุนการดำเนินการในทุกหน่วยงานของบริษัทฯ มาโดยตลอด
พร้อมกับพัฒนาการผลิตสินค้าใหม่ๆ ให้มีคุณภาพที่ดีเยี่ยมให้กับลูกค้ารายใหม่
ซึ่งไม่เพียงแต่เฉพาะลูกค้าของบริษัทญี่ปุ่นเท่านั้น แต่บริษัทฯ
ยังได้ผลิตสินค้าให้แก่ลูกค้ารายใหม่ในประเทศอีกด้วย

ภาวะเศรษฐกิจและอุตสาหกรรมที่มีผลต่อการดำเนินงาน

ภาวะเศรษฐกิจโลกในช่วงปี 2556 ที่ผ่านมามีการชะลอตัวลง จากปัจจัยภายในและภายนอกประเทศ
เช่น เศรษฐกิจในกลุ่มประเทศจีน ก็มีการชะลอตัวของเศรษฐกิจลงจากปีที่ผ่านมา
รวมถึงปัญหาความไม่สงบในหลายประเทศ เช่น ประเทศซีเรีย หรือประเทศอียิปต์
ซึ่งไม่ส่งผลกระทบต่อบริษัทฯ มากนัก แต่ด้วยผลพวงจากสภาพอากาศทั่วโลกที่ร้อนมากขึ้น
ทำให้ยอดจำหน่ายสินค้าไปยังตลาดต่างประเทศ เพิ่มจาก 1,721.56 ล้านบาท ในปี 2555 เป็น
2,155.63 ล้านบาทในปี 2556 ส่วนปัจจัยภายในประเทศนั้น
เริ่มมาจากความไม่แน่นอนทางการเมือง
ผลกระทบของความผันผวนของเศรษฐกิจโลกที่ส่งผลกระทบต่อภาคอุตสาหกรรมและเศรษฐกิจของประเทศไท่ยด้วย
กอร์ปกับภาวะหนี้สินของประชาชนครัวเรือนที่สูงขึ้น ส่งผลให้กำลังซื้อของประชาชนลดลง
ทำให้ยอดจำหน่ายขายสินค้าในประเทศของบริษัทฯ ปรับตัวลดลงจากปี 2555 ที่ทำไว้ 5,079.25
ล้านบาท ลดลงเหลือ 4,278.39 ล้านบาทในปี 2556 เมื่อมองในภาพรวมแล้ว
ปริมาณการขายท่อทองแดงของบริษัทฯ ในปี 2556 นั้น เพิ่มขึ้นประมาณร้อยละ 4.0 เมื่อเทียบกับปี
2555 ในขณะที่บริษัทฯ มียอดขายอยู่ที่ 6,434.0 ล้านบาท ลดลงจากปี 2555 ร้อยละ 6.0
เนื่องจากราคาวัตถุดิบลดลงร้อยละ 8.0 เมื่อเทียบกับปี 2555 ส่งผลให้บริษัทฯ
มีกำไรขั้นต้นเพิ่มขึ้นร้อยละ 2.0 ทั้งนี้ สำหรับปี 2557 บริษัทฯ
จะเน้นกลยุทธด้านการขายด้วยการเปิดตลาดใหม่ๆ ทั้งลูกค้าในประเทศและลูกค้าต่างประเทศ
และจะเน้นการส่งออกไปยังตลาดต่างประเทศเพิ่มขึ้น
โดยจะเห็นได้จากยอดขายในต่างประเทศของบริษัทฯ ที่เพิ่มขึ้นในปี 2556 ที่ผ่านมา

ทั้งนี้กลุ่มลูกค้าของบริษัทฯ สามารถแบ่งออกได้เป็น 2 กลุ่ม คือ กลุ่มผลิตเครื่องปรับอากาศ
และกลุ่มผลิตตู้เย็น โดยในปี 2556 กำลังการผลิตเครื่องเครื่องปรับอากาศ มีจำนวน 11.9
ล้านเครื่อง มากกว่าในปี 2555 ที่ผลิตได้ 11 ล้านเครื่อง หรือเพิ่มขึ้นร้อยละ 9.0
ส่วนกำลังการผลิตตู้เย็นในปี 2556 อยู่ที่ 4.4 ล้านเครื่อง ลดลงจากปี 2555 ที่ผลิตได้ 4.9
ล้านเครื่อง ลดลงร้อยละ 11.0 จะเห็นได้ว่า แนวโน้มการผลิตเครื่องปรับอากาศจะเพิ่มขึ้นในทุกปี
เนื่องจากสภาพอากาศโลกร้อนขึ้น ส่วนการผลิตตู้เย็นเริ่มมีสัญญาณให้เห็นว่า
ตลาดในประเทศไทยนั้นถึงจุดอิ่มตัว เนื่องจากเป็นเครื่องใช้ไฟฟ้าที่หลายบ้านมีครบหมดแล้ว
ทั้งนี้บริษัทฯ คาดว่า หลังจากการเปิดตลาด AEC เต็มตัวในปี 2558
คาดว่ายอดคำสั่งซื้อท่อทองแดงของบริษัทฯ จะเพิ่มขึ้นอีก เนื่องจากเจะสามารถขยายตลาดของตู้เย็น
และเครื่องปรับอากาศ ไปจำหน่ายยังประเทศเพื่อนบ้านได้ เช่น พม่า ลาว กัมพูชา และเวียดนาม
ซึ่งน่าจะส่งผลดีต่อบริษัทฯ ในอนาคต

สำหรับปัจจัยในอนาคตที่อาจส่งผลกระทบต่อธุรกิจของบริษัทฯ
คาดว่าจะมาจากการแข่งขันของบริษัทผู้ผลิตท่อทองแดงทั้งในประเทศ
และผู้ผลิตท่อทองแดงจากต่างประเทศ เช่น ประเทศจีน ประเทศมาเลเซีย และประเทศเกาหลี
โดยจะส่งผลให้ราคาท่อทองแดงมีการปรับตัวลดลง อันเนื่องมาจากการแข่งขันที่สูงขึ้น ซึ่งบริษัทฯ
ได้เตรียมความพร้อมด้วยการปรับตัวด้วยการลดต้นทุนการผลิต ไม่ว่าจะเป็นการลดเกิดของเสีย
เพิ่มความสามารถของพนักงาน เพิ่มประสิทธิภาพ และปริมาณการผลิตให้สูงขึ้น
เพื่อเตรียมรองรับกับสภาวะดังกล่าวในอนาคต อีกทั้งยังมีบริษัทฯ
ที่เริ่มทดลองผลิตเครื่องปรับอากาศบางส่วนโดยมีการปรับเปลี่ยนไปใช้ท่ออลูมิเนียมแทนท่อทองแดงเพื่อลดต้นทุนการผลิตแต่ทั้งนี้ท่ออลูมิเนียมยังคงมีปัญหาในด้านของการใช้งานอยู่
จากการเชื่อมต่อท่อ และความเป็นสนิมของท่ออลูมิเนียม
รวมถึงปัญหาในเรื่องของความคงทนต่อการกัดกร่อน การทนต่อสภาพภูมิอากาศ
และอุณหภูมิภายนอกด้วย

 

ปัจจุบันบริษัทฯ มีสายการผลิตภัณฑ์หลัก คือ ท่อม้วนภายในเรียบ (Level Wound Coil),
ท่อเกลียวภายใน (Multi Grooved Tube), ท่อกึ่งแข็ง (Half Hard), ท่อขนาดใหญ่
(Straight Tube), และท่อทองแดงชนิดรูเข็ม (Capillary Tube)
โดยจำหน่ายในประเทศในอัตราร้อยละ 67 และจำหน่ายไปยังต่างประเทศในแถบเอเซีย
ในอัตราร้อยละ 33 ในปี 2556

สินค้าของบริษัทฯ มี 4 ประเภท แต่ละประเภทจะมีคุณสมบัติเฉพาะตัวที่แตกต่างกันดังนี้

(1) Smooth Tube เป็นท่อทองแดงไร้ตะเข็บที่มีผนังภายในท่อทองแดงเรียบ
เป็นผลิตภัณฑ์หลักที่ใช้ในเครื่องปรับอากาศทั่วไป ส่วนใหญ่เป็นลูกค้าในประเทศมี 2 ชนิด

1.1 Smooth Tube for Heat Exchanger
ทำหน้าที่เป็นทางเดินของน้ำยาทำความเย็นในเครื่องทำความเย็น

1.2 Smooth Tube for Piping
ทำหน้าที่เป็นทางเดินของน้ำยาทำความเย็นในเครื่องทำความเย็นภายนอก

(2) Multi Grooved Tube
เป็นท่อไร้ตะเข็บที่ผนังด้านในท่อเป็นเกลียวทำหน้าที่เหมือนท่อทองแดงชนิดแรก แต่มี
ประสิทธิภาพในการทำความร้อนได้ดีกว่าถึง 2 เท่า
ซึ่งเป็นที่นิยมใช้ในการผลิตเครื่องปรับอากาศชนิดเล็กที่มี ประสิทธิภาพสูงราคาแพง
อีกทั้งยังเป็นผลิตภัณฑ์ที่ส่งออกหลักของบริษัทฯ ไปยังประเทศญี่ปุ่น และอื่นๆ

(3) Accumulator Tube

(4) Capillary Tube เป็นท่อทองแดงไร้ตะเข็บขนาดเล็ก
ทำหน้าที่เป็นท่อทางเดินของน้ำยาทำความเย็นหลังจากที่
ได้มีการปรับอุณหภูมิให้ต่ำลงแล้วจากคอมเพรสเซอร์
เพื่อส่งผ่านไปยังเครื่องทำความเย็นภายในห้องและยังช่วยปรับและลดความดันของน้ำยาทำความเย็นให้อยู่ในระดับที่เหมาะสมก่อนเข้าสู่เครื่องทำความเย็น

กล่าวโดยสรุป ผลิตภัณฑ์ของบริษัทฯ คือ ท่อทองแดงไร้ตะเข็บเพียงอย่างเดียว
ซึ่งขายให้กับลูกค้าตามขนาดที่ลูกค้าต้องการ โดยการกำหนดราคาขาย จะอิงราคาตลาดทองแดงโลก
ณ เวลาที่มีการตกลงซื้อขายตามเงื่อนไขของแต่ละรายลูกค้า

1.3) นโยบายและเป้าหมายการดำเนินงานของบริษัทฯ

บริษัท ฟูรูกาวา เม็ททัล (ไทยแลนด์) จำกัด (มหาชน) เป็นผู้ผลิตและจำหน่ายผลิตภัณฑ์ท่อทองแดง
ซึ่งเป็นส่วนประกอบชิ้นสำคัญ ในการผลิตอุปกรณ์เครื่องทำความเย็นต่างๆ อาทิ เช่น ตู้เย็น
และเครื่องปรับอากาศ เนื่องจากท่อทองแดงมีคุณสมบัติเป็นตัวนำความร้อนที่ดี
และทนทานต่อการผุกร่อน เหมาะแก่การนำไปใช้เป็นท่อส่งผ่านสารเคมีในเครื่องทำความเย็น
และใช้ในงานเดินท่อต่างๆ ที่ต้องการตัวนำความร้อนที่ให้ประสิทธิภาพสูง
และมีอายุการใช้งานยาวนาน บริษัทฯ
เองได้ให้ความสำคัญอย่างยิ่งต่อการสร้างระบบการกำกับดูแลกิจการที่ดี ที่มีความโปร่งใส
และมีความยุติธรรมต่อผู้มีส่วนได้ส่วนเสียทุกฝ่าย มีการกำกับดูแลที่ดีอย่างถูกต้องตามกฎหมาย
มีจริยธรรมในการปฏิบัติหน้าที่ โดยคณะกรรมการของบริษัทได้มอบหมายหน้าที่
และความรับผิดชอบที่สำคัญให้กับประธาน, คณะกรรมการบริหาร
รวมถึงคณะกรรมการตรวจสอบไว้ด้วย

คณะผู้บริหารของบริษัทฯ ได้ตระหนักถึงความสำคัญในการกำกับดูแลกิจการที่ดี
อันเป็นปัจจัยหลักในการเสริมสร้างให้องค์กรมีระบบที่มีประสิทธิภาพและเป็นพื้นฐานของการเติบโตอย่างยั่งยืน
โดยการเน้นการพัฒนา และดูแลบุคลากรให้มีความสามารถที่จะให้บริการที่ดีกับลูกค้า บริษัทฯ
จึงได้กำหนดหลักปฏิบัติและความรับผิดชอบของผู้บริหารในเรื่องดังนี้ :

-   ดำเนินธุรกิจโดยยึดหลักประสิทธิภาพ ประหยัด ประสิทธิผลและโปร่งใส
    และยึดมั่นในความรับผิดชอบต่อผู้มีส่วนได้เสีย และสร้างผลตอบแทนที่เหมาะสมแก่ผู้ลงทุน
    รวมทั้งสร้างความก้าวหน้าและเติบโตที่มั่นคง

-   บริหารกิจการด้วยความระมัดระวัง ซื่อสัตย์สุจริต
    และรับผิดชอบต่อประโยชน์สูงสุดของบริษัทและด้วยความโปร่งใส

-   รายงานข้อมูลทางการเงิน และข้อมูลทั่วไปต่อหน่วยงานที่เกี่ยวข้อง
    ต่อผู้ถือหุ้นและต่อผู้ลงทุนทั่วไปอย่างถูกต้องครบถ้วน

-   จัดให้มีการจัดทำงบการเงินเพื่อแสดงฐานะการเงินและผลการดำเนินงานที่เป็นจริง

-   ปฏิบัติตามข้อกำหนดและระเบียบของตลาดหลักทรัพย์

-   ให้บริษัทมีระบบการควบคุมภายในและการตรวจสอบภายในที่เชื่อถือได้และมีประสิทธิภาพ

-   ให้มีการประเมินและให้ความเห็นเกี่ยวกับความเพียงพอและความเหมาะสมของระบบการควบคุมภายในและการกำกับดูแล

-   ให้มีการประชุมระหว่างคณะกรรมการบริษัท กับคณะกรรมการตรวจสอบตามความเหมาะสม

-   ไม่หาประโยชน์ให้ตนเองหรือผู้อื่นจากการปฏิบัติหน้าที่การงาน

-   ไม่เปิดเผยความลับของบริษัท
    และไม่นำข้อมูลความลับของบริษัทไปใช้เพื่อประโยชน์ของตนเองหรือบุคคลอื่นโดยมิได้รับอนุญาต

-   ไม่ดำเนินการใดๆ
    ในลักษณะซึ่งอาจก่อให้เกิดความขัดแย้งทางผลประโยชน์กับบริษัทโดยมิได้แจ้งให้บริษัททราบ

-   มุ่งมั่นตอบสนองความคาดหวังและทำประโยชน์เพื่อสังคม
    โดยตั้งมั่นอยู่บนพื้นฐานของความยุติธรรมและความซื่อสัตย์สุจริต

-   ใช้ความรู้และความเชี่ยวชาญอย่างเต็มกำลังในการผลิตสินค้าที่ดีมีคุณภาพ
    เพื่อตอบสนองลูกค้าทำให้ลูกค้าของเราพึงพอใจ และการพัฒนาเติบโตไปพร้อมกับลูกค้า

-   ใช้ความพยายามปรับปรุงเปลี่ยนแปลงในหน่วยงานเพื่อความมุ่งมั่นที่จะประสบความสำเร็จในการเป็นผู้นำนวัตกรรมด้านเทคโนโลยีชั้นนำของโลกอย่างไม่หยุดยั้ง

-   ทำการปรับปรุงแก้ไขอย่างต่อเนื่องในทุกพื้นที่หน่วยงานด้วยความพยายามและเป็นผู้นำด้านนวัตกรรม

-   พนักงานทุกคนร่วมกันปฏิบัติงานร่วมกันด้วยความอุตสาหะแข็งขันและรวดเร็ว
    ทั้งในส่วนงานของสำนักงาน โรงงานและทุกๆ พื้นที่หน่วยงาน

-   พัฒนาพนักงานให้มีความคิดริเริ่ม พยายามร่วมกันทำงานให้ลุล่วงประสบผลสำเร็จ

-   รักษาไว้ซึ่งความสัมพันธ์อันดี มีการติดต่อสื่อสารกันระหว่างหน่วยงาน
    ร่วมกันเสนอแนะความคิดเห็นเพื่อการเติบโตขององค์กรอย่างมั่นคงและยั่งยืน

บริษัทฯ ตั้งเป้าหมายที่จะสร้างและพัฒนาบุคลากรในทุกสายงาน เพราะเห็นว่า ทรัพยากรด้านบุคคล
มีความสำคัญกับองค์กรเป็นอย่างมาก ด้วยการพัฒนาเพิ่มพูนความรู้ ทั้งความรู้ด้านการปฏิบัติงาน
ทักษะในการทำงาน เพื่อให้บุคลากรของบริษัทฯ มีความสามารถปฏิบัติงานได้อย่างมีประสิทธิภาพ
มีความชำนาญ และมีทักษะในงานต่างๆ เพิ่มขึ้น รู้จักรับผิดชอบปฏิบัติงานตามหน้าที่ของตน
ซึ่งจะช่วยสนับสนุนให้บริษัทฯ สามารถเจริญเติบโตได้อย่างต่อเนื่องและยั่งยืน

บริษัทฯ ตั้งเป้าหมายที่จะเพิ่มประสิทธิภาพ และประสิทธิผลในการผลิตให้สูงที่สุด
ด้วยการหาแนวทางในการบริหาร เช่น การลดอัตราการสูญเสียของเครื่องจักร
มีการดูแลและซ่อมบำรุงเครื่องจักรที่เหมาะสมตามกำหนดระยะเวลาของการซ่อมบำรุง
เพื่อให้สามารถใช้เครื่องจักรทุกตัวในการผลิตได้อย่างเต็มประสิทธิภาพ
วิธีการลดอัตราการหยุดผลิตของเครื่องจักร เพิ่มชั่วโมงการผลิตให้สูง
และการควบคุมต้นทุนการผลิตให้ต่ำที่สุด โดยการลดค่าใช้จ่ายใสการผลิตให้ต่ำที่สุด
โดยการวางแผนจัดการเรื่องการใช้บุคลากร,
การเดินเครื่องจักรให้เกิดประสิทธิภาพและเกิดประสิทธิผลสูงสุด การลดค่าซ่อมแซมบำรุงรักษา
และสร้างจิตสำนักให้พนักงานร่วมกันลดค่าใช้จ่ายที่ไม่จำเป็น มุ่งเน้นในเรื่อง
ส่งเสริมการปฏิบัติงานของพนักงานด้วยความปลอดภัย ซึ่งถือเป็นปัจจัยหลักอย่างหนึ่ง เพราะบริษัทฯ
เห็นว่า พนักงานเป็นบุคลากรที่สำคัญยิ่งขององค์กร ในเรื่องของผลิตภัณฑ์ท่อทองแดงของบริษัทฯ นั้น
เป็นที่ยอมรับในด้านคุณภาพ ซึ่งบริษัทฯ ก็ยังมีเป้าหมายในการควบคุมคุณภาพสินค้าให้ได้ตามมาตรฐาน
และดียิ่งขึ้น รวมถึงการส่งมอบสินค้าให้ตรงเวลากับลูกค้า

1.4) วิสัยทัศน์ของบริษัทฯ ปี 2556

   มุ่งสู่การเป็นผู้ผลิตท่อทองแดงที่ได้รับการยอมรับระดับโลก ในด้านคุณภาพ บริการ ราคา
  และการส่งมอบผลิตภัณฑ์ให้ลูกค้าตามกำหนดเวลา

   ก้าวขึ้นเป็นผู้ผลิตทองแดงอันดับ 1 ของเอเชีย

   มุ่งสู่ระบบการจัดการที่คงรักษาไว้ซึ่งผลกำไรจากการดำเนินธุรกิจ

   มุ่งมั่นรักษาไว้ซึ่งส่วนแบ่งทางการตลาดภายในประเทศให้ได้มากที่สุด
  และขยายส่งออกไปยังตลาดต่างประเทศให้เพิ่มมากขึ้น

1.5) กลยุทธ์สู่การเติบโตที่ยั่งยืน

เพื่อให้บริษัทฯ บรรลุเป้าหมายและวิสัยทัศน์ที่ตั้งไว้ บริษัทฯ
มีแนวทางในการดำเนินธุรกิจภายใต้กลยุทธ์ด้วยการเพิ่มศักยภาพการแข่งขันทางด้านราคา
เพื่อให้สามารถแข่งขันกับคู่แข่งต่างประเทศในตลาดโลกได้ และรักษายอดขาย (ผลกำไร)
ให้สัมฤทธิ์ผล ด้วยการขจัดความสูญเปล่าให้หมดไปอย่างสิ้นเชิง ลดต้นทุนการผลิตให้ได้มากที่สุด
นอกจากนี้ ทางด้านคุณภาพต้องป้องกันไม่ให้เกิดของเสีย
พร้อมกับต้องเพิ่มอัตราผลผลิตให้ได้ผลิตภัณฑ์ที่มีคุณภาพดี (Yield) มากยิ่งขึ้นด้วย
ในส่วนของกลยุทธ์ในการพัฒนางาน บริษัทฯ ได้ดำเนินการดังนี้

   จัดตั้งหน่วยงานพัฒนาและปรับปรุง จัดตั้งที่ปรึกษาให้ความรู้
  ความชำนาญกับพนักงานในการร่วมกันพัฒนา คิดค้นวิธีการใหม่ๆ ติดตามงานลดของที่สูญเสีย
  และเพิ่มประสิทธิภาพในการทำงานให้มีปริมาณเพิ่มขึ้น

   ปรับเปลี่ยนแนวทางด้านการตลาด ด้วยการหาลูกค้าใหม่ๆ ทั้งในต่างประเทศ และต่างประเทศ

   พัฒนาบุคคลากรให้มีความรู้ ความสามารถเพิ่มขึ้น เช่น
  ให้หัวหน้างานในแต่ละหน่วยงานเข้ามาร่วมกัน และทำ Workshop
  เป็นการแลกเปลี่ยนทัศนคติในการทำงานระหว่างกัน
  หาแนวทางเพื่อการแก้ไขปัญหาร่วมกันให้สำเร็จลุล่วงตามเป้าหมาย

2. ลักษณะการประกอบธุรกิจ 

บริษัท ฟูรูกาวา เม็ททัล (ไทยแลนด์) จำกัด (มหาชน) ก่อตั้งด้วยทุนจดทะเบียนเริ่มต้น 140
ล้านบาท เมื่อวันที่ 15 มิถุนายน 2531 ภายใต้ชื่อเมื่อจดทะเบียนแรกเริ่มว่า "บริษัท ฟูรูกาวา
เม็ททัล (ไทยแลนด์) จำกัด" เป็นการร่วมมือทางการค้าระหว่าง บริษัท ตัมพะ จำกัด
ซึ่งเป็นบริษัทโฮลดิ้ง สัญชาติไทย ถือหุ้นในอัตราร้อยละ 51 และบริษัทสัญชาติญี่ปุ่น 2 บริษัท คือ
เดอะ ฟูรูกาวา อิเล็คตริก คัมปะนี ลิมิเต็ด ผู้ประกอบธุรกิจผลิตและจำหน่ายผลิตภัณฑ์ต่างๆ อาทิ
เช่น สายโทรศัพท์, ลวดไฟฟ้า, ชิ้นส่วนรถยนต์, ผลิตภัณฑ์ท่อทองแดง และผลิตภัณฑ์อลูมิเนียม
และบริษัท โชโกะ เทรดดิ้ง จำกัด ซึ่งเป็นบริษัทขายผลิตภัณฑ์ที่ทำจากโลหะ อาทิ เช่น
แท่งอลูมิเนียม แท่งทองเหลือง และแท่งทองแดง เป็นต้น บริษัทเริ่มประกอบธุรกิจ เมื่อวันที่ 2
กรกฎาคม 2533

บริษัท ได้แปรสภาพจาก บริษัท จำกัด เป็น บริษัท (มหาชน) เมื่อวันที่ 22 กุมภาพันธ์ 2539
ทะเบียนเลขที่ บมจ. 606 และเปลี่ยนชื่อจาก บริษัท ฟูรูกาวา เม็ททัล (ไทยแลนด์) จำกัด เป็น
บริษัท ฟูรูกาวา เม็ททัล (ไทยแลนด์) จำกัด (มหาชน) และเปลี่ยนชื่อภาษาอังกฤษจาก Furukawa
Metal (Thailand) Company Limited เป็น Furukawa Metal (Thailand) Public
Company Limited

ปัจจุบัน บริษัท ฟูรูกาวา เม็ททัล (ไทยแลนด์) จำกัด (มหาชน) มีทุนจดทะเบียน 480 ล้านบาท
โดยเป็นทุนชำระแล้ว 480 ล้านบาท
บริษัทดำเนินธุรกิจเป็นผู้ผลิตและจำหน่ายท่อทองแดงได้ตะเข็บชนิดต่าง ๆ ทั้งหุ้มโฟม และไม่หุ้ม
(Seamless Copper Tube) ที่จะนำไปเป็นส่วนประกอบสำหรับเครื่องปรับอากาศตู้เย็น
และเครื่องทำความเย็นทั่วไป นอกจากนี้ บริษัทยังมีความสามารถในการออกแบบ และพัฒนาผลิตภัณฑ์
เพื่อปรับปรุงเทคนิคการผลิต
ตลอดจนรูปแบบของผลิตภัณฑ์ให้มีคุณสมบัติสอดคล้องกับความต้องการของลูกค้าภายใต้สัญญาการให้ความช่วยเหลือทางด้านเทคนิคจาก
บริษัท ฟูรูกาวา อิเล็คตริก จำกัด

บริษัท ฟูรูกาวา เม็ททัล (ไทยแลนด์) จำกัด (มหาชน) ได้รับการส่งเสริมการลงทุน จากสำนักงาน
คณะกรรมการส่งเสริมการลงทุน (Board of Investment = BOI) จำนวน 4 ฉบับ

วันที่ได้รับบัตรส่งเสริม, วันเปิดดำเนินการ และกำลังผลิตที่ได้รับตามบัตรส่งเสริมมีดังนี้

บัตรที่ 1 เลขที่ 1326/สอ./2531 ลงวันที่ 8 กรกฎาคม 2531 เปิดดำเนินการเมื่อวันที่ 15
พฤศจิกายน 2534 มีกำลังการผลิต 350 ตัน/เดือน หรือ 4,200 ตัน/ปี

บัตรที่ 2 เลขที่ 1198/2537 ลงวันที่ 7 เมษายน 2537 เปิดดำเนินการเมื่อวันที่ 16 พฤษภาคม
2537 มีกำลังการผลิต 350 ตัน/เดือน หรือ 4,200 ตัน/ปี

บัตรที่ 3 เลขที่ 1555/2539 ลงวันที่ 15 สิงหาคม 2539 เปิดดำเนินการเมื่อวันที่ 2 ธันวาคม
2539 มีกำลังการผลิต 10,600 ตัน/ปี

บัตรที่ 4 เลขที่ 1134 (2)/2545 ลงวันที่ 21 กุมภาพันธ์ 2545 เปิดดำเนินการเมื่อวันที่ 24
กรกฎาคม 2546 มีกำลังการผลิต 6,000 ตัน/ปี

สิทธิประโยชน์ที่ได้รับจากการส่งเสริมการลงทุน

บริษัทฯ
ได้รับสิทธิประโยชน์บางประการจากการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 ใหม่เพิ่มเติม ซึ่งสิทธิพิเศษที่ได้รับโดยสังเขปมีดังนี้ :

  1)
  ได้รับยกเว้นภาษีอากรขาเข้าสำหรับเครื่องจักรและอุปกรณ์ที่จำเป็นในการดำเนินกิจการของบริษัท
  ตามที่ได้รับอนุมัติจากคณะกรรมการส่งเสริมการลงทุน (นับตั้งแต่วันที่ 21 กุมภาพันธ์ 2545
  ถึงวันที่ 21 กุมภาพันธ์ 2547)

  2) ได้รับยกเว้นภาษีเงินได้นิติบุคคล
  สำหรับกำไรสุทธิที่ได้จากการประกอบกิจการที่ได้รับจากการส่งเสริม มีกำหนดสามปี (3 ปี)
  นับแต่วันที่เริ่มมีรายได้จากการประกอบกิจการนั้น (ทั้งนี้ ตั้งแต่วันที่ 24 กรกฎาคม 2546 ถึงวันที่
  23 กรกฎาคม 2549)

ทั้งนี้ บริษัทฯ ยังได้รับสิทธิและประโยชน์ตามมาตรา 36 (1) และมาตรา 36 (2)
แห่งพระราชบัญญัติส่งเสริมการลงทุน พ.ศ. 2520 เพิ่มเติมดังนี้

ตามมาตรา 36 (1) ให้ได้รับยกเว้นอากรขาเข้าสำหรับวัตถุดิบ
และวัสดุจำเป็นที่ต้องนำเข้ามาจากต่างประเทศ เพื่อใช้ในการผลิตเพื่อการส่งออก ตั้งแต่วันที่ 14
มกราคม 2548 จนถึงวันที่ 13 มกราคม 2550

ตามมาตรา 36 (2)
ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไป ตั้งแต่วันที่
14 มกราคม 2548 จนถึงวันที่ 13 มกราคม 2550

โดยมีเงื่อนไข จะต้องปฏิบัติตามเงื่อนไขที่กำหนดไว้ในบัตรส่งเสริมเลขที่ 1555/2539 ลงวันที่ 15
สิงหาคม 2539 และบัตรส่งเสริมเลขที่ 5164/2542 (4-1555/2539) ลงวันที่ 23 กรกฎาคม
2542

ผู้ได้รับการส่งเสริมต้องปฏิบัติตามเงื่อนไขในบัตรส่งเสริม หรือในหนังสืออนุญาต
หากฝ่าฝืนหรือไม่ปฏิบัติตามเงื่อนไขดังกล่าว อาจถูกเพิกถอนสิทธิและประโยชน์ทั้งหมดหรือบางส่วน

รายการแก้ไขสิทธิและประโยชน์มีดังต่อไปนี้

ครั้งที่ 1 ตามหนังสือแจ้งมติของคณะกรรมการส่งเสริมการลงทุน เลขที่ อก 0905/007088 ลงวันที่
10 ตุลาคม 2549 บริษัทฯ ได้รับการขยายเวลาการได้รับสิทธิตามมาตรา 36(1) และมาตรา 36
(2) ออกไปตั้งแต่วันที่ 14 มกราคม 2550 จนถึงวันที่ 13 มกราคม 2552 และ

ครั้งที่ 2 ตามหนังสือแจ้งมติของคณะกรรมการส่งเสริมการลงทุน เลขที่ อก 0906/007215 ลงวันที่
29 กันยายน 2551 ได้รับการขยายเวลาการได้รับสิทธิตามมาตรา 36(1) และมาตรา 36 (2)
ออกไปตั้งแต่วันที่ 14 มกราคม 2552 จนถึงวันที่ 13 มกราคม 2554

ครั้งที่ 3 ตามหนังสือแจ้งมติของคณะกรรมการส่งเสริมการลงทุน เลขที่ อก 0906/009356 ลงวันที่
9 พฤศจิกายน 2553 ได้รับการขยายเวลาการได้รับสิทธิตามมาตรา 36 (1) และมาตรา 36 (2)
ออกไปตั้งแต่วันที่ 14 มกราคม 2554 จนถึงวันที่ 13 มกราคม 2556

ครั้งที่ 4 ตามหนังสือแจ้งมติของคณะกรรมการส่งเสริมการลงทุน เลขที่ อก 0906/011735 ลงวันที่
23 พฤศจิกายน 2555 ได้รับการขยายเวลาการได้รับสิทธิตามมาตรา 36 (1) และมาตรา 36
(2) ออกไปตั้งแต่วันที่ 14 มกราคม 2556 จนถึงวันที่ 13 มกราคม 2558

การเปลี่ยนแปลงและพัฒนาการที่สำคัญของบริษัท, การประกอบธุรกิจ
และการบริหารงานตั้งแต่เริ่มก่อตั้งกิจการมีดังต่อไปนี้

มิถุนายน 2531  ได้ก่อตั้งบริษัทฟูรูกาวา เม็ททัล (ไทยแลนด์) จำกัด ด้วยทุนจดทะเบียน
140,000,000 บาท ซึ่งได้รับการส่งเสริมการลงทุนจากสำนักงานคณะกรรมการส่งเสริมการลงทุน
(BOI) สำหรับการผลิตท่อทองแดงไร้ตะเข็บ

มกราคม 2532  บริษัทเริ่มก่อสร้างโรงงานบนเนื้อที่ประมาณ 56 ไร่ ณ โรงงานเลขที่ 213 หมู่
4 ถนนมิตรภาพ 125 ตำบลทับกวาง อำเภอแก่งคอย จังหวัดสระบุรี
เพื่อทำการผลิตท่อทองแดงไร้ตะเข็บ

มิถุนายน 2532  ได้รับการขยายขอบเขตการส่งเสริมจากกำลังการผลิต 3,000 ตัน/ปีให้เป็น
4,200 ตัน/ปี

พฤษภาคม 2533  ได้รับอนุมัติจากสำนักงานคณะกรรมการส่งเสริมการลงทุน
ให้เพิ่มขั้นตอนการผลิตในส่วนของการทำเกลียวบนผิวผนังภายในท่อเฉพาะท่อทองแดงได้

กรกฎาคม 2533  เริ่มเปิดดำเนินการผลิตท่อทองแดงไร้ตะเข็บ ชนิดที่มีผนังภายในท่อเรียบลื่น
(Smooth Tube)

มิถุนายน 2534  เพิ่มประเภทผลิตภัณฑ์อีก 1 ชนิด
โดยการผลิตท่อทองแดงไร้ตะเข็บที่มีลักษณะเป็นผนังเกลียวอยู่ภายในท่อ ใช้ชื่อว่า Furukawa
Multi Grooved Tube (FMGT)

มีนาคม 2535  เริ่มผลิตท่อทองแดงไร้ตะเข็บชนิดที่มีขนาดเส้นผ่าศูนย์กลางใหญ่ คือ Large
Diameter Tube

มีนาคม 2536  ได้รับการส่งเสริมการลงทุนในส่วนที่เพิ่มกำลังการผลิตเพิ่มอีก 4,200 ตัน/ปี เป็น
8,400 ตัน/ปี สำหรับขยายการผลิตของ Smooth Tube Multi Grooved Tube และ Large
Diameter Tube และเตรียมกำลังการผลิตสำหรับผลิตภัณฑ์ใหม่ คือ ท่อทองแดงขนาดเล็ก
(Capillary Tube) ซึ่งเริ่มผลิตได้ในปี 2537

มกราคม 2537  เพิ่มทุนจดทะเบียนจาก 195,000,000 บาท เป็น 335,000,000 บาท
เพื่อลงทุนในเครื่องจักรเพิ่มเติม โดยระดมทุนเพิ่มจากผู้ถือหุ้น 3 กลุ่มเดิม คือ บริษัท ตัมพะ จำกัด,
บริษัท โชโกะ เทรดดิ้ง จำกัด และ เดอะ ฟูรูกาวา อีเล็คตริก คัมปะนี ลิมิเต็ด

กุมภาพันธ์ 2537  เริ่มผลิตผลิตภัณฑ์ใหม่ เรียกว่า ท่อทองแดงไร้ตะเข็บขนาดเล็ก (Capillary
Tube) ออกสู่ตลาด

พฤศจิกายน 2538  มีการเปลี่ยนแปลงมูลค่าหุ้นที่ตราไว้ จากเดิมหุ้นละ 100 บาท
เป็นมูลค่าที่ตราไว้หุ้นละ 10 บาท

กุมภาพันธ์ 2539  แปรสภาพเป็นบริษัทมหาชนจำกัด และเปลี่ยนชื่อบริษัทจาก บริษัท ฟูรูกาวา
เม็ททัล (ไทยแลนด์) จำกัด เป็น บริษัท ฟูรูกาวา เม็ททัล (ไทยแลนด์) จำกัด (มหาชน)
และเปลี่ยนชื่อบริษัทภาษาอังกฤษจากเดิม Furukawa Metal (Thailand) Company Limited
เป็น Furukawa Metal (Thailand) Public Company Limited

มิถุนายน 2539  ได้รับการส่งเสริมการลงทุนในส่วนขยายกำลังการผลิตอีก 10,600 ตัน/ปี

พฤศจิกายน 2539  เพิ่มทุนจดทะเบียนจาก 335,000,000 บาท เป็น 480,000,000 บาท
เพื่อลงทุนในเครื่องจักร และอาคารสำหรับขยายการผลิต โดยการเสนอขายหุ้นเพิ่มทุน 14.5
ล้านหุ้น ให้กับประชาชนทั่วไป

ธันวาคม 2539  ซื้อที่ดินแปลงติดกันกับที่ดินของโรงงานเดิมที่ตั้งอยู่ ณ ปัจจุบัน อีกประมาณ 26 ไร่
สำหรับโครงการขยายกำลังผลิตครั้งต่อไปในภายหน้า (รวมที่ดินของโรงงาน 82 ไร่)

กุมภาพันธ์ 2540  ได้รับอนุมัติให้เข้าเป็นบริษัทจดทะเบียนในตลาดหลักทรัพย์แห่งประเทศไทย

ตุลาคม 2541  ได้พัฒนาออกแบบผลิตภัณฑ์เพิ่มอีก 2 ชนิด ได้แก่ ท่อชนิดรูปเรียว (Taper Pipe)
และท่อชนิดกึ่งแข็งขนาดกลาง (Half Hard)

มกราคม 2542  ได้ดำเนินการพัฒนาระบบบริหารคุณภาพ
จนได้รับใบรับรองระบบคุณภาพมาตรฐานสากล ISO 9001:2000 จากสถาบัน RWTUV
Anlagentechnik GmbH ประเทศเยอรมันนี

เมษายน 2542  พัฒนารูปแบบการ Treatment ปลายท่อ Capillary Tube แบบเชื่อมปลาย
(Welding) เพิ่มขึ้นอีกชนิดหนึ่ง นอกเหนือจากการ Treatment ปลายท่อแบบ Stopper,
Flaring, Pinch Seal และ Deburing ที่มีอยู่แล้ว

ธันวาคม 2544  เริ่มก่อสร้างโรงงานขยายและติดตั้งเครื่องจักรเพิ่มแล้วเสร็จ
เพื่อขยายการผลิตเพิ่มขึ้นอีก 6,000 ตัน/ปี (จากเดิมมีกำลังผลิต 16,000 ตัน/ปี เป็น 22,000
ตัน/ปี)

กรกฎาคม 2546  เริ่มเปิดดำเนินการในส่วนขยายที่ได้รับการส่งเสริมการลงทุน

พฤศจิกายน 2546  บริษัทได้เพิ่มกำลังผลิตอีก 3,000 ตัน/ปี รวมเป็น 25,000 ตัน/ปี

เมษายน 2547  บริษัทได้รับประกาศนียบัตรจากศูนย์อำนวยการต่อสู้เพื่อเอาชนะยาเสพติด
อำเภอแก่งคอย จังหวัดสระบุรีว่า “เป็นโรงงานปลอดยาเสพติดดีเด่น” เมื่อวันที่ 2 เมษายน 2547

สิงหาคม 2547  บริษัทได้เข้าร่วมดำเนินการโครงการโรงงานสีเขียวเฉลิมพระเกียรติ
สมเด็จพระนางเจ้าสิริกิตต์ พระบรมราชินีนาถ
เนื่องในโอกาสพระราชพิธีมหามงคลเฉลิมพระชนมพรรษา 6 รอบ เมื่อวันที่ 12 สิงหาคม 2547
จากอธิบดีกรมสวัสดิการและคุ้มครองแรงงาน

ตุลาคม 2547  เพิ่มกำลังผลิตจาก 25,000 ตัน/ปี เป็น 28,000 ตัน/ปี

กันยายน 2548  บริษัทได้รับรางวัลสถานประกอบกิจการดีเด่น ด้านแรงงานสัมพันธ์
และด้านสวัสดิการแรงงาน ประจำปี 2548 จากกรมสวัสดิการและคุ้มครองแรงงาน
กระทรวงแรงงาน เมื่อวันที่ 26 กันยายน 2548

ตุลาคม 2548  เพิ่มกำลังผลิตจาก 28,000 ตัน/ปี เป็น 31,000 ตัน/ปี

มีนาคม 2549  ได้รับใบรับรองระบบด้านการจัดการสิ่งแวดล้อม ISO 14001:2004 จากบริษัท
ทูฟ นอร์ด (ประเทศไทย) จำกัด

กันยายน 2549  บริษัทฯได้รับรางวัลสถานประกอบกิจการดีเด่นด้านสวัสดิการแรงงาน ประจำปี
2549 เมื่อวันที่ 18 กันยายน 2549

มีนาคม 2551  บริษัทได้รับรางวัล ชมรม To Be Number One
ดีเด่นระดับภาคกลางและภาคตะวันออก ประเภทสถานประกอบการขนาดใหญ่

มีนาคม 2552  บริษัทได้รับรางวัล ชมรม To Be Number One
ดีเด่นระดับภาคกลางและภาคตะวันออก ประเภทสถานประกอบการขนาดใหญ่

มิถุนายน 2552  บริษัทได้รับรางวัล ชมรม To Be Number One รองชนะเลิศอันดับสอง
ระดับประเทศ ประเภทสถานประกอบการขนาดใหญ่

มีนาคม 2553  บริษัทได้รับรางวัล ชมรม To Be Number One รักษามาตรฐานต้นแบบเงินปีที่ 1
ระดับภาคกลางและภาคตะวันออก ประเภทสถานประกอบการขนาดใหญ่

กันยายน 2552  บริษัทได้รับประกาศนียบัตรและป้ายโครงการโรงงานสีขาวแบบยั่งยืน
จากสำนักงานสวัสดิการและคุ้มครองแรงงานจังหวัดสระบุรี

มิถุนายน 2553  บริษัทได้รับรางวัล ชมรม To Be Number One รักษามาตรฐานต้นแบบเงินปีที่
1 ระดับประเทศ ประเภทสถานประกอบการขนาดใหญ่

มีนาคม 2554  บริษัทได้รับรางวัล ชมรม To Be Number One รักษามาตรฐานต้นแบบเงินปีที่ 2
ระดับภาคกลางและภาคตะวันออก ประเภทสถานประกอบการขนาดใหญ่

มิถุนายน 2554  บริษัทได้รับรางวัล ชมรม To Be Number One รักษามาตรฐานต้นแบบเงินปีที่
2 ระดับประเทศ ประเภทสถานประกอบการขนาดใหญ่

มีนาคม 2555  บริษัทได้รับรางวัล ชมรม To Be Number One มาตรฐานต้นแบบเงิน
ระดับภาคกลางและภาคตะวันออก ประเภทสถานประกอบการขนาดใหญ่

กรกฎาคม 2555  บริษัทได้รับรางวัล ชมรม To Be Number One มาตรฐานต้นแบบเงิน
ระดับประเทศ ประเภทสถานประกอบการขนาดใหญ่

กรกฎาคม 2556  บริษัทได้รับรางวัล ชมรม To Be Number One
ในสถานประกอบการขนาดใหญ่ มาตรฐานพร้อมเป็นต้นแบบระดับทอง ปีที่ 1 ระดับประเทศประจำปี
2556 จากทูลกระหม่อมหญิงอุบลรัตนราชกัญญา สิริวัฒนาพรรณวดี

โครงสร้างรายได้ที่เกิดจากการขายผลิตภัณฑ์ของบริษัทฯ

ในรอบ 3 ปี ตั้งแต่ปี 2554 – ปี 2556 มีดังนี้

  ---------------------- ---------- ------- ---------- ------- ---------- -------
  ผลิตภัณฑ์                 ปี 2554             ปี 2555             ปี 2556     

                         พันล้านบาท   %       พันล้านบาท   %       พันล้านบาท   %

  ภายในประเทศ                                                             

  1. Smooth Tube         3,113.89   41.76   2,540.52   37.36   2,119.18   32.94

  2. Multi Grooved Tube  1,545.24   20.73   1,861.13   27.37   1,483.91   23.06

  3. Large Diameter Tube 487.14     6.53    426.85     6.28    438.87     6.82

  4. Capillary Tube      284.71     3.82    250.75     3.69    236.43     3.67

  รวม                    5,430.98   72.84   5,079.25   74.69   4,278.39   66.50

  ส่งออก                                                                   

  1. Smooth Tube         1,244.29   16.69   1,158.54   17.03   1,458.60   22.67

  2. Multi Grooved Tube  594.43     7.97    456.88     6.72    555.67     8.64

  3. Large Diameter Tube 166.55     2.23    89.88      1.32    101.20     1.57

  4. Capillary Tube      19.59      0.26    16.26      0.24    40.16      0.62

  รวม                    2,024.86   27.16   1,721.56   25.31   2,155.63   33.50

  1. Smooth Tube         4,358.18   58.45   3,699.06   54.39   3,577.79   55.61

  2. Multi Grooved Tube  2,139.67   28.70   2,318.01   34.08   2,039.58   31.70

  3. Large Diameter Tube 653.69     8.77    516.73     7.60    540.06     8.39

  4. Capillary Tube      304.30     4.08    267.01     3.93    276.59     4.30

  ยอดรวมทั้งสิ้น             7,455.84   100%    6,800.81   100%    6,434.02   100%
  ---------------------- ---------- ------- ---------- ------- ---------- -------

2.1 ลักษณะของผลิตภัณฑ์หลัก

  บริษัท ฟูรูกาวา เม็ททัล (ไทยแลนด์) จำกัด (มหาชน)
  เป็นผู้ผลิตและจัดจำหน่ายผลิตภัณฑ์ท่อทองแดง
  ซึ่งเป็นส่วนประกอบสำคัญในการผลิตอุปกรณ์ทำความเย็นต่างๆ อาทิ เช่น ตู้เย็น
  และเครื่องปรับอากาศ เนื่องจากท่อทองแดงมีคุณสมบัติเป็นตัวนำความร้อนที่ดี
  และทนทานต่อการผุกร่อน เหมาะแก่การนำไปใช้เป็นท่อส่งผ่านสารเคมีในเครื่องทำความเย็น
  และใช้ในงานเดินท่อต่าง ๆ
  ที่ต้องการตัวนำความร้อนที่ให้ประสิทธิภาพสูงและมีอายุการใช้งานยาวนาน

  บริษัทฯ มีสายผลิตภัณฑ์หลัก คือ ท่อม้วนเรียบ, ท่อเกลียวภายใน, ท่อกึ่งแข็ง,
  ท่อขนาดใหญ่และท่อขนาดเล็ก ในปี 2555 จำหน่ายภายในประเทศ 16,004.45 ตันต่อปี
  หรือในอัตราร้อยละ 73.33 และจำหน่ายไปยังต่างประเทศในแถบเอเชีย 5,821.59 ตันต่อปี
  หรือในอัตราร้อยละ 26.67

  บริษัทฯ มีโรงงานผลิตท่อทองแดงอยู่ที่ตำบลทับกวาง อำเภอแก่งคอย จังหวัดสระบุรี
  ซึงเป็นโรงงานที่มีขบวนการผลิตแบบครบวงจรและทันสมัย ณ ปัจจุบันมีกำลังผลิตรวม 31,000
  ตันต่อปี มีระบบการควบคุมคุณภาพ และการผลิตอย่างเข้มงวดทุกขั้นตอน

ปัจจุบัน บริษัทฯ ทำการผลิตท่อทองแดงไร้ตะเข็บทั้งหมด 4 ประเภท ซึ่งแต่ละประเภท
จะมีคุณสมบัติเฉพาะตัวที่แตกต่างกันดังต่อไปนี้ :

1. Smooth Tube

เป็นท่อทองแดงไร้ตะเข็บที่มีผนังภายในท่อทองแดงเรียบ ขนาดเส้นผ่าศูนย์กลางประมาณ 4.00 –
19.05มิลลิเมตร สามารถแยกออกได้เป็น 2 ประเภท ตามหน้าที่การใช้งาน ประเภทที่หนึ่ง คือ
Smooth Tube for Heat Exchanger มีความหนาของผนังท่อทองแดงประมาณ 0.30-0.41
มิลลิเมตร ทำหน้าที่เป็นทางเดินของน้ำยาทำความเย็นภายในเครื่องทำความเย็น ประเภทที่สอง
Smooth Tube for Piping มีความหนาของผนังท่อทองแดงประมาณ 0.5-0.8 มิลลิเมตร
ทำหน้าที่เป็นทางเดินของน้ำยาทำความเย็นภายนอกเครื่องทำความเย็น
ซึ่งส่วนใหญ่จะเป็นการเดินท่อระหว่างเครื่องทำความเย็นไปยังส่วนต่าง ๆ เช่น เพดาน เป็นต้น

ท่อทองแดงดังกล่าวจะทำการแลกเปลี่ยนความร้อนระหว่างน้ำยาทำความเย็นกับอุณหภูมิภายในห้อง
ทำให้อุณหภูมิภายในห้องเย็นสบายขึ้น
โดยน้ำยาทำความเย็นก็จะมีอุณหภูมิสูงขึ้นแทนหลังจากนั้นน้ำยาทำความเย็นที่มีอุณหภูมิสูงนี้จะถูกลำเลียงกลับไปยังคอมเพรสเซอร์
(Compressor) เพื่อทำการปรับอุณหภูมิให้ต่ำลง และพร้อมกลับทำการแลกเปลี่ยนความร้อนอีกครั้ง

2. Multi Grooved Tube

เป็นท่อทองแดงไร้ตะเข็บ ขนาดเส้นผ่าศูนย์กลางโดยเฉลี่ยประมาณ 6.35-9.53
มิลลิเมตรที่ทำหน้าที่เหมือนกับท่อทองแดงชนิดแรก แต่จะมีคุณสมบัติพิเศษ คือ
มีประสิทธิภาพในการนำความร้อนได้ดีกว่าท่อทองแดง ไร้ตะเข็บแบบเรียบถึง 2 เท่า ทั้งนี้
เนื่องจากท่อทองแดงชนิดนี้
จะมีผนังภายในท่อเป็นเกลียวละเอียดโดยรอบซึ่งจะช่วยเพิ่มผิวสัมผัสของผนังท่อทองแดงได้มากกว่าผิวสัมผัสของท่อทองแดงแบบเรียบ
ด้วยคุณสมบัติพิเศษในการนำความร้อนนี้ ทำให้ท่อทองแดงชนิดนี้
เป็นที่นิยมในการผลิตเครื่องปรับอากาศชนิดเล็กที่มีประสิทธิภาพสูง ราคาแพง เช่น
เครื่องปรับอากาศชนิด Heat – Pump

3. Large Diameter Tube

เป็นท่อทองแดงชนิดใหญ่ มีขนาดเส้นผ่าศูนย์กลางประมาณ 19.05-55 มิลลิเมตร
ทำหน้าที่เป็นหม้อพักของน้ำยาทำความเย็นก่อนส่งผ่านเข้าสู่คอมเพรสเซอร์
และเนื่องจากท่อทองแดงนี้ เป็นท่อทองแดงขนาดใหญ่ทำให้มีโอกาสผิดพลาดจากการผลิตได้สูง ดังนั้น
เทคโนโลยีการผลิตจึงมีความสำคัญมาก ในปัจจุบันมีเพียงบริษัท ฟูรูกาวา เม็ททัล (ไทยแลนด์)
จำกัด (มหาชน) เท่านั้น ที่สามารถผลิตท่อทองแดงชนิดนี้ได้ในเขตภูมิภาคเอเชียตะวันออกเฉียงใต้

4. Capillary Tube

เป็นท่อทองแดงไร้ตะเข็บขนาดเล็ก มีความหนาของผนังท่อทองแดงประมาณ 0.5 มิลลิเมตร
และมีขนาดเส้นผ่าศูนย์กลางประมาณ 1.0-3.0 มิลลิเมตร
ทำหน้าที่เป็นท่อทางเดินของน้ำยาทำความเย็น
หลังจากที่ได้มีการปรับอุณหภูมิให้ต่ำลงแล้วจากคอมเพรสเซอร์ (Compressor)
เพื่อส่งผ่านไปยังเครื่องทำความเย็นภายในห้อง โดยท่อทองแดงไร้ตะเข็บขนาดเล็กนี้ (Capillary
Tube)
จะช่วยปรับและลดความดันของน้ำยาทำความเย็นให้อยู่ในระดับที่เหมาะสมก่อนเข้าสู่เครื่องทำความเย็น

Secondary Process Tube

เป็นการนำท่อทองแดงมาขึ้นรูปหรือดัดงอให้เป็นชิ้นส่วนต่างๆ
เพื่อใช้เป็นส่วนประกอบของเครื่องทำความเย็นเช่น Flexible Tube และ Taper Tube เป็นต้น

ท่อทองแดงไร้ตะเข็บที่ผ่านการผลิตแล้ว จะจัดอยู่ในรูปแบบต่างๆ
เพื่อให้สอดคล้องกับความต้องการและลักษณะของผลิตภัณฑ์ดังต่อไปนี้ :

1. Level Wound Coil

เป็นท่อทองแดงที่จัดเป็นขดในแกนวงกลม เหมาะสำหรับลูกค้าที่ต้องการซื้อเป็นจำนวนมาก เช่น
ลูกค้าที่เป็นผู้ผลิตเครื่องปรับอากาศ และตู้เย็น เป็นต้น

2. Pancake Coil

เป็นท่อทองแดงความยาวประมาณ 50 ฟุต ขดเป็นวงกลมหลวม ๆ เพื่อสะดวกในการใช้งาน
เหมาะสำหรับลูกค้าที่เป็นร้านค้าปลีก หรือช่างติดตั้งเครื่องทำความเย็น

3. Straight Tube

เป็นท่อทองแดงยาวประมาณ 5 เมตร บรรจุเป็นเส้นตรง
นิยมสั่งซื้อโดยลูกค้าปลีกและลูกค้าประกอบเครื่องทำความเย็น

4. Bunch Coil

เป็นลักษณะการจัดท่อทองแดงของ Capillary Tube
ด้วยการขดกลุ่มวงกลมสำหรับลูกค้าทุกประเภทตั้งแต่ผู้ผลิตจนกระทั่งผู้ติดตั้ง

2.2 การผลิต

โรงงานผลิตตั้งอยู่ที่ เลขที่ 213 หมู่ 4 ถนนมิตรภาพ กม.125 ตำบลทับกวาง อำเภอแก่งคอย
จังหวัดสระบุรี 18260 และรายละเอียดดังต่อไปนี้ :

กำลังการผลิตเต็มที่และปริมาณการผลิตจริง ปี 2554 – ปี 2556

  ----- --------------------------------- ---------- ---------- ----------
        ผลิตภัณฑ์                            ปี 2554     ปี 2555     ปี 2556

        กำลังการผลิตเต็มที่ (หน่วย : ตัน/ปี)      28,500     28,500     28,500
                                          ตัน/ปี       ตัน/ปี       ตัน/ปี

        (1) Smooth Tube                   16,000     16,000     16,000

        (2) Multi Grooved Tube            9,300      9,300      9,300

        (3) Accumulator Tube              2,300      2,300      2,300

        (4) Capillary Tube                900        900        900

        ปริมาณการผลิตจริง (หน่วย : ตัน/ปี)      24,328     21,869     23,263
                                          ตัน/ปี       ตัน/ปี       ตัน/ปี

        (1) Smooth Tube                   14,740     11,536     13,377

        (2) Multi Grooved Tube            7,946      8,073      8,402

        (3) Accumulator Tube              1,113      1,723      866

        (4) Capillary Tube                529        537        618

        อัตราการใช้กำลังการผลิต (%)           85.36%     76.73%     81.62%

        อัตราเพิ่มของปริมาณการผลิต (%)         3.93%      -10.10%    6.37%
  ----- --------------------------------- ---------- ---------- ----------

หมายเหตุ : บริษัททำงานวันละ 3 กะ กะละ 8 ชั่วโมง

ขั้นตอนและเทคโนโลยีการผลิต

กรรมวิธีและขั้นตอนการผลิตท่อทองแดงมีดังนี้

ท่อทองแดงชนิดผิวเรียบ

1. การหลอมหล่อทองแดง (Melting and Casting)

วัตถุดิบที่ใช้ คือ แผ่นทองแดงบริสุทธิ์ (Cathode) นำมาเทหลอมรวมกันกับเศษทองแดง (Return
Scrap) ที่เกิดขึ้นในกระบวนการผลิต โดยใช้อุณหภูมิประมาณ 1,200 องศาเซลเซียส
เมื่อทองแดงหลอมเหลวจะไหลไปรวมกันที่ Holding Furnace ซึ่งขั้นตอนนี้
น้ำทองแดงจะได้รับการปรับปรุงส่วนผสมทางเคมีให้เหมาะสม จากนั้นจึงเทหล่อลงในแม่พิมพ์
ซึ่งเป็นการหล่อแบบต่อเนื่อง (Continuous Casting)

ผลิตภัณฑ์ที่ได้จากกระบวนการนี้ คือ แท่งทองแดง (Billet) ขนาดเส้นผ่าศูนย์กลาง 280
มิลลิเมตร และถูกตัดให้มีความยาวประมาณ 1,670 มิลลิเมตร
จากนั้นจึงนำไปตัดให้สั้นลงอีกครั้งประมาณ 550 มิลลิมตร น้ำหนักประมาณ 300 กิโลกรัม/ท่อน
เพื่อสะดวกแก่การนำไปใช้ขึ้นรูปในกระบวนการผลิตถัดไป

2. การอัดท่อด้วยเครื่อง Extrusion Press

ขั้นต่อไปนำเอา Billet สั้นเข้าขบวนการให้ความร้อนถึง 900 องศาเซลเซียส
เพื่อให้ทองแดงอ่อนตัว แล้วนำเข้าเครื่องอัด Extrusion Press
ออกมาเป็นท่อกลวงใหญ่ยาวประมาณ 11 มีขนาดเส้นผ่าศูนย์กลางภายนอก 82 มิลลิเมตร หนา 12
มิลลิเมตร เรียกว่า Mother Tube

กรณีต้องการผลิตท่อขนาดใหญ่ก็จะถูกนำไปเข้าเครื่องรีดท่อขนาดใหญ่ Drawing Bench โดยผ่าน
Die ที่กำหนดขนาดท่อที่ต้องการ

3. การลดขนาดท่อด้วยเครื่อง Tube Reducer และเครื่องบีบขนาดท่อ Combined Machine

จากนั้นนำ Mother Tube ผ่านเครื่องลดขนาดท่อ Tube Reducer
จะได้ท่อทองแดงขนาดเส้นผ่าศูนย์กลางประมาณ 54มิลลิเมตร แล้วผ่านต่อเข้าเครื่องบีบขนาดท่อ
Combined Machine ให้เล็กลง มีเส้นผ่าศูนย์กลางประมาณ 36 มิลลิเมตร
กรณีผลิตท่อทองแดงขนาดใหญ่ ก็จะถูกนำไปเข้าเครื่องดึงท่อขนาดใหญ่ Drawing Bench โดยผ่าน
Die ที่กำหนดขนาดท่อที่ต้องการ

4. การดึงรีดท่อด้วยเครื่อง Vertical Bull Block

จากนั้นจึงนำท่อ Mother Tube เข้าลดขนาดด้วยวิธีการรีดเย็นโดยเครื่อง VBB (Vertical
Bull Block) ซึ่งจะทำหน้าที่ฉุดและม้วนท่อในถังเก็บบาสเก็ตกลม ท่อที่ได้จากกระบวนการนี้
จะมีขนาดความโตและความหนาตรงตามที่ลูกค้ากำหนด

5. การม้วนและ/หรือตัดขนาดท่อ (Level Winder/Straightening and Cutting)

นำท่อทองแดงที่ได้มานี้มาม้วนหรือยืดตรง ตัดขนาดตามความยาว และน้ำหนักตามที่ลูกค้าต้องการ
และข้อสำคัญของกระบวนการนี้คือ ท่อทองแดงจะถูกตรวจสอบรอยตำหนิโดยใช้เครื่อง ECT (Eddy
Current Test)
ซึ่งจะทำหน้าที่พ่นสีตรงจุดที่มีตำหนิเพื่อให้ลูกค้าทราบและหลีกเหลี่ยงในการนำไปใช้งาน

6. การอบในเตาเผาเคลือบ Annealing Furnace

จากนั้นนำท่อทองแดงที่ได้ขนาด, ความยาวและน้ำหนักตามที่ลูกค้าต้องการ
ผ่านเข้าขบวนการอบในเตาเผาเคลือบ Annealing Furnace เพื่อช่วยให้ท่อทองแดง
มีผิวสีสันเงาสวยงาม
และมีคุณสมบัติอ่อนตัวเหมาะแก่การใช้งานในการตัดแต่งหรืองอตามความเหมาะสมของการใช้งาน
กรณีต้องการผลิตท่อขนาดเล็ก ก็จะถูกนำไปเข้าเครื่องดึงท่อขนาดเล็ก Small Vertical Bull
Block ซึ่งมีกรรมวิธีเดียวกันกับขั้นตอนที่ 4 ที่กล่าวมา

ท่อทองแดงชนิดที่มีเกลียวภายในท่อ (Inner Grooved Tube)

กรรมวิธีการผลิตท่อทองแดงที่มีเกลียวภายในท่อนั้น
ต้องผ่านขั้นตอนการผลิตกรรมวิธีการผลิตตามขั้นตอนที่ 1 ถึงขั้นตอนที่ 6 ก่อน
แล้วจึงนำมาเข้าขบวนการผลิตขั้นต่อไป

7. การเซาะร่องเกลียวภายในท่อ (Grooving Machine)

ท่อที่ผ่านขบวนการอบในขดลวดไฟฟ้าขณะที่ทำการม้วนท่อ เรียกว่า (Annealing Induction
Heater = AIH) หลังจากนั้นท่อจะถูกนำมาเข้าเครื่องทำเกลียวภายในท่อ
โดยการดึงท่อให้ผ่านปลั๊กหัวเกลียว (Float Grooving Head)
แล้วเก็บพักไว้ในภาชนะโลหะถังกลม Basket จากนั้นจะนำมาพันให้เป็นขดม้วน Level Wound
Coil โดยเครื่อง Winder for Grooved Tube

8. การอบในเตาเผาเคลือบ Annealing Furnace

นำขดม้วนท่อทองแดงที่มีเกลียวภายในท่อนี้ ผ่านเข้าขบวนการอบในเตาเผาเคลือบ Annealing
Furnace อีกครั้ง เพื่อช่วยให้ท่อทองแดงมีคุณสมบัติอ่อนตัว
เหมาะแก่การใช้งานในการดัดแต่งหรืองอตามความเหมาะสมของการใช้งาน

9. การตรวจสอบขั้นสุดท้าย (Final Inspection)

ก่อนที่ผลิตภัณฑ์จะถูกส่งมอบให้กับลูกค้า ต้องผ่านการตรวจสอบขั้นสุดท้าย ซึ่งได้แก่
การตรวจสอบขนาด (Dimension) คุณสมบัติทางกล (Mechanical Property)
ตลอดจนลักษณะภายนอกต่างๆ (Appearance)
เพื่อให้มั่นใจว่าท่อทองแดงของบริษัทมีคุณภาพได้มาตรฐาน

การบรรจุผลิตภัณฑ์ท่อทองแดงมีด้วยกัน 3 วิธีคือ

1. ท่อทองแดงชนิดตรง (Straight Tube) ความยาวตามที่ลูกค้าต้องการ บรรจุในลังไม้
(Wooden Case)

2. ท่อทองแดงชนิดขดสั้น (Pancake Coil) มีความยาวมาตรฐาน 50 ฟุต หรือ 15.24 เมตร
บรรจุในกล่องกระดาษแข็ง Carton Box

3. ท่อทองแดงชนิดขดม้วนในแกน Level Wound Coil จะถูกม้วนเก็บใน

3.1 ขดม้วนที่ทำด้วยกระดาษลูกฟูกกลม 2 แผ่น ประกบบนแกนกลางที่ทำด้วยกระดาษลูกฟูก หรือ

3.2 ขดม้วนที่ทำด้วยแผ่นไม้อัดกลม 2 แผ่น ประกบบนแกนกลางที่ทำด้วยเหล็กแผ่นม้วน

บริษัทฯ ได้ทำการปรับปรุงเครื่องจักรที่ใช้ในขบวนการผลิตทำให้มีประสิทธิภาพเพิ่มขึ้นดังนี้คือ

1. เครื่องจักรหลอมเหลวและหล่อขึ้นรูป

นับเป็นหนึ่งในเครื่องจักรที่มีความทันสมัยและทรงพลัง
สามารถผลิตแท่งโลหะคุณภาพดีได้ในเวลาอันรวดเร็ว
ทำให้สามารถลดจำนวนคนงานในแผนกนี้ได้มากกว่าครึ่งหนึ่ง

2. โรงงานสำหรับผลิตท่อทองแดงชนิดมีเกลียวแบบ FMGT (Furukawa Multi Grooved Tube)
สายการผลิตจากโรงงานใหม่นี้
จะช่วยลดระยะเวลาการทำงานของการผลิตบางขั้นตอนลงถึงครึ่งหนึ่ง

3. เตาเผาเคลือบท่อทองแดงแบบใหม่ (เตาอบชนิดช่วยให้ท่อสะอาด)

บริษัทได้ติดตั้งเตาเผาเคลือบแบบใหม่เพิ่มเป็น 4
เตาซึ่งมีคุณสมบัติพิเศษสามารถทำให้การผลิตท่อโลหะมีความสะอาดมากขึ้น
และลดปริมาณเศษหรือคราบน้ำมันหล่อลื่นในท่อโลหะให้เหลือน้อยที่สุดจากสภาพความจำเป็นที่จะต้องใช้สารทำความเย็นชนิดใหม่ในเครื่องปรับอากาศ
ซึ่งจะมีผลเริ่มใช้บังคับในปีนี้ท่อทองแดงที่มีความสะอาดมาก
จะกลายเป็นส่วนประกอบที่สำคัญของเครื่องปรับอากาศรุ่นใหม่เตาอบใหม่ที่มีประสิทธิภาพสูงนี้
จะช่วยให้บริษัทเป็นผู้ผลิตท่อทองแดงที่มีความสะอาดชั้นนำของโลก

สัญญาการให้ความช่วยเหลือด้านเทคนิค

เนื่องจากการพัฒนาผลิตภัณฑ์ที่มีความสำคัญมากในธุรกิจนี้ ดังนั้น
เพื่อให้บริษัทสามารถติดตามการเปลี่ยนแปลงของเทคโนโลยีและความต้องการของลูกค้าได้
นอกจากนี้ บริษัทยังได้มีข้อตกลงในด้านการให้ความช่วยเหลือด้านเทคนิคจาก บริษัท ฟูรูกาวา
อิเล็คตริก จำกัด เพื่อบริษัทจะได้ทำการปรับปรุงการผลิตและผลิตผลิตภัณฑ์ที่มีคุณภาพ
ซึ่งจะสนองตอบความถูกต้องของลูกค้าได้มากขึ้น ซึ่งข้อตกลงดังกล่าวมีสาระสำคัญดังนี้

สาระสำคัญของสัญญาการให้ความช่วยเหลือด้านเทคนิค

คู่สัญญา : บริษัท ฟูรูกาวา อิเล็คตริก จำกัด (Furukawa Electric Co., Ltd. หรือ FEC)

ที่อยู่ : โตเกียว ประเทศญี่ปุ่น

วันที่ทำสัญญา : 1 มีนาคม 2539

สาระสำคัญของสัญญา : FEC ตกลงจะให้ความช่วยเหลือทางเทคนิคในการผลิต Smooth Tube
ซึ่งมีขนาดเส้นผ่าศูนย์กลางอยู่ระหว่าง 4-75 มิลลิเมตร และ Multi Grooved Tube
ที่มีขนาดเส้นผ่าศูนย์กลางระหว่าง 2-16
มิลลิเมตรและหมายความรวมถึงการถ่ายทอดเทคโนโลยีที่เกี่ยวข้องกับการออกแบบผลิตภัณฑ์กระบวนการผลิต
และการตรวจสอบคุณภาพในผลิตภัณฑ์โดย

 FEC จะให้ความช่วยเหลือด้านเทคนิคเป็นการเฉพาะเจาะจง โดย FMT
ไม่มีสิทธิ์ถ่ายทอดเทคโนโลยีดังกล่าวให้กับบริษัทอื่น หรือบริษัทย่อยในประเทศไทย

 FEC ตกลงที่จะให้สิทธิ FMT ในการขายและผลิตผลิตภัณฑ์ท่อทองแดงไร้ตะเข็บในประเทศไทย
มาเลเซีย สิงค์โปร์ อินโดนีเซีย ฟิลิปปินส์ เวียตนาม และพม่า อย่างไรก็ตาม FEC
จะสามารถเข้ามาทำการขายผลิตภัณฑ์ของตนในประเทศต่าง ๆ เหล่านี้ได้
ก็ต่อเมื่อได้รับการอนุมัติเป็นลายลักษณ์อักษรจากบริษัท FMT แล้วเท่านั้น ยกเว้นแต่ในประเทศไทย
ซึ่ง FEC จะไม่สามารถเข้ามาขายผลิตภัณฑ์ของตนได้ไม่ว่าในกรณีใดก็ตาม

 ภายใต้อายุของสัญญานี้ หรือภายใต้การถือหุ้นทั้งทางตรงและทางอ้อมของ FEC
ในสัดส่วนที่ไม่น้อยกว่า 30% ของหุ้นที่ออกจำหน่ายทั้งหมดของ FMT นั้น FMT
สามารถจำหน่ายผลิตภัณฑ์ท่อทองแดงภายใต้เครื่องหมายการค้า "FURUKAWA" ได้

 หากในระหว่างอายุสัญญานี้ FEC มีพัฒนาการใหม่ทางเทคโนโลยีที่เกี่ยวข้องเกิดขึ้น FEC
จะทำการถ่ายทอดเทคโนโลยีดังกล่าวให้กับ FMT โดยไม่คิดค่าใช้จ่าย และหาก FMT
เป็นผู้คิดค้นพัฒนาการทางเทคโนโลยี FMT ก็จะต้องถ่ายทอดให้กับ FEC โดยไม่คิดค่าใช้จ่ายเช่นกัน

 FEC จะไม่อนุญาตให้บริษัทย่อย หรือบริษัทในเครือของตนเข้ามาประกอบธุรกิจ ใดๆ
ในประเทศไทย, มาเลเซีย, สิงคโปร์, อินโดนีเซีย, ฟิลิปปินส์, เวียดนาม และพม่า
อันจะเป็นการแข่งขันกับผลิตภัณฑ์ของ FMT

ค่าตอบแทน : 1 บาท/กิโลกรัม สำหรับปริมาณการขาย Smooth Tube
ที่มีขนาดเส้นผ่าศูนย์กลางระหว่าง 4-75 มิลลิเมตร

2 บาท/กิโลกรัม สำหรับปริมาณการขาย Multi Grooved Tube
ที่มีขนาดเส้นผ่าศูนย์กลางระหว่าง 2-16 มิลลิเมตร

อายุสัญญา : 5 ปี นับตั้งแต่วันที่ 1 มีนาคม 2539 ถึงวันที่ 28 กุมภาพันธ์ 2544
และสามารถขยายเวลาของสัญญาออกไปได้โดยอัตโนมัติคราวละ 1 ปี
ในกรณีที่คู่สัญญามิได้มีการบอกเลิกสัญญาล่วงหน้า 30 วัน ก่อนหมดอายุสัญญา

-   ทั้งนี้ จากการประชุมของคณะกรรมการบริษัทฯ ครั้งที่ 4/2550 เมื่อวันศุกร์ที่ 23 พฤศจิกายน
    2550 คณะกรรมการบริษัทฯ ได้พิจารณาอนุมัติการต่อสัญญารับความช่วยเหลือทางด้านเทคนิค
    กับ เดอะ ฟูรูกาวา อีเล็คตริก คัมประนี ลิมิเต็ด ออกไปโดยอัตโนมัติคราวละ 1 ปี สำหรับปี
    2551 เริ่มตั้งแต่วันที่ 1 มกราคม 2551 ถึงวันที่ 31 ธันวาคม 2551

-   จากการประชุมของคณะกรรมการบริษัทฯ ครั้งที่ 3/2551 เมื่อวันที่ 29 สิงหาคม 2551
    คณะกรรมการบริษัทฯ
    ได้พิจารณาอนุมัติปรับเพิ่มค่าธรรมเนียมสิทธิในการให้ความช่วยเหลือทางด้านเทคนิค
    สำหรับผลิตภัณฑ์ท่อทองแดงที่มีเกลียวภายในท่อ (FMGT) จากเดิมในอัตรา 2 บาทต่อกิโลกรัม
    เป็น 2.50 บาทต่อกิโลกรัม เริ่มตั้งแต่วันที่ 1 กันยายน 2551 ถึงวันที่ 31 ธันวาคม 2551

-   จากการประชุมของคณะกรรมการบริษัทฯ ครั้งที่ 4/2551 เมื่อวันที่ 11 พฤศจิกายน 2551
    คณะกรรมการบริษัทฯ ได้พิจารณาอนุมัติการต่อสัญญารับความช่วยเหลือทางด้านเทคนิค กับ
    เดอะ ฟูรูกาวา อีเล็คตริก คัมประนี ลิมิเต็ด ออกไปอีก 1 ปี สำหรับปี 2552 เริ่มตั้งแต่วันที่
    1 มกราคม 2552 ถึงวันที่ 31 ธันวาคม 2552
    โดยมีค่าธรรมเนียมสิทธิในการให้ความช่วยเหลือทางด้านเทคนิค สำหรับผลิตภัณฑ์ท่อเรียบ
    (Plain Tue) ในอัตรา 1 บาทต่อกิโลกรัม และผลิตภัณฑ์ท่อทองแดงที่มีเกลียวภายในท่อ
    (FMGT) ในอัตรา 2.50 บาทต่อกิโลกรัม

-   จากการประชุมของคณะกรรมการบริษัทฯ ครั้งที่ 4/2552 เมื่อวันที่ 27 พฤศจิกายน 2552
    คณะกรรมการบริษัทฯ ได้พิจารณาอนุมัติการต่อสัญญารับความช่วยเหลือทางด้านเทคนิค กับ
    เดอะ ฟูรูกาวา อีเล็คตริก คัมประนี ลิมิเต็ด ออกไปอีก 1 ปี สำหรับปี 2553 เริ่มตั้งแต่วันที่
    1 มกราคม 2553 ถึงวันที่ 31 ธันวาคม 2553
    โดยมีค่าธรรมเนียมสิทธิในการให้ความช่วยเหลือทางด้านเทคนิค สำหรับผลิตภัณฑ์ท่อเรียบ
    (Plain Tue) ในอัตรา 1 บาทต่อกิโลกรัม และผลิตภัณฑ์ท่อทองแดงที่มีเกลียวภายในท่อ
    (FMGT) ในอัตรา 2.50 บาทต่อกิโลกรัม

-   จากการประชุมของคณะกรรมการบริษัทฯ ครั้งที่ 4/2553 เมื่อวันที่ 19 พฤศจิกายน 2553
    และการประชุมของคณะกรรมการบริษัทฯ ครั้งที่ 1/2554 เมื่อวันที่ 2 มีนาคม 2554
    คณะกรรมการบริษัทฯ ได้พิจารณาอนุมัติการต่อสัญญารับความช่วยเหลือทางด้านเทคนิค กับ
    เดอะ ฟูรูกาวา อีเล็คตริก คัมประนี ลิมิเต็ด ออกไปอีก 1 ปี สำหรับปี 2554 เริ่มตั้งแต่วันที่
    1 มกราคม 2554 ถึงวันที่ 31 ธันวาคม 2554
    โดยมีค่าธรรมเนียมสิทธิในการให้ความช่วยเหลือทางด้านเทคนิค สำหรับผลิตภัณฑ์ท่อเรียบ
    (Plain Tue) ในอัตรา 0.50 บาทต่อกิโลกรัม และผลิตภัณฑ์ท่อทองแดงที่มีเกลียวภายในท่อ
    (FMGT) ในอัตรา 2.50 บาทต่อกิโลกรัม

-   จากการประชุมของคณะกรรมการบริษัทฯ ครั้งที่ 5/2554 เมื่อวันที่ 21 พฤศจิกายน 2554
    คณะกรรมการบริษัทฯ ได้พิจารณาอนุมัติการต่อสัญญารับความช่วยเหลือทางด้านเทคนิค กับ
    เดอะ ฟูรูกาวา อีเล็คตริก คัมประนี ลิมิเต็ด ออกไปอีก 1 ปี สำหรับปี 2555 เริ่มตั้งแต่วันที่
    1 มกราคม 2555 ถึงวันที่ 31 ธันวาคม 2555
    โดยมีค่าธรรมเนียมสิทธิในการให้ความช่วยเหลือทางด้านเทคนิค สำหรับผลิตภัณฑ์ท่อเรียบ
    (Plain Tue) ในอัตรา 0.50 บาทต่อกิโลกรัม และผลิตภัณฑ์ท่อทองแดงที่มีเกลียวภาย ในท่อ
    (FMGT) ในอัตรา 2.50 บาทต่อกิโลกรัม

  การต่อสัญญาให้ความช่วยเหลือทางด้านเทคนิค ของปี 2555

-   จากการประชุมของคณะกรรมการบริษัทฯ ครั้งที่ 4/2555 เมื่อวันที่ 23 พฤศจิกายน
    2555คณะกรรมการบริษัทฯ ได้พิจารณาอนุมัติการต่อสัญญารับความช่วยเหลือทางด้านเทคนิค กับ
    บริษัท ฟูรูกาวา อีเล็คตริก คัมประนี ลิมิเต็ด ออกไปอีก 1 ปี สำหรับปี 2556 เริ่มตั้งแต่วันที่
    1 มกราคม 2556 ถึงวันที่ 31 ธันวาคม 2556
    โดยมีค่าธรรมเนียมสิทธิในการให้ความช่วยเหลือทางด้านเทคนิค สำหรับผลิตภัณฑ์ท่อเรียบ
    (Plain Tue) ในอัตรา 0.50 บาทต่อกิโลกรัม และผลิตภัณฑ์ท่อทองแดงที่มีเกลียวภายในท่อ
    (FMGT) ในอัตรา 2.50 บาทต่อกิโลกรัม (เท่ากับปี 2555)

จากสัญญาการให้ความช่วยเหลือทางเทคนิค ระบุถึงเงื่อนไข
เรื่องการถือหุ้นทั้งทางตรงและทางอ้อมของ FEC จะต้องไม่น้อยกว่าร้อยละ 30
บริษัทจึงจะสามารถจำหน่ายผลิตภัณฑ์ภายใต้เครื่องหมายการค้า "FURUKAWA" ได้ ณ วันที่ 31
ธันวาคม 2556 Furukawa Electric Co., Ltd. (บริษัท ฟูรูกาวา อีเล็คตริก จำกัด)
มีสัดส่วนการถือครองหุ้นในบริษัทเท่ากับ 42.25 ก็จะไม่ก่อให้เกิดผลกระทบต่อบริษัทฯ
เนื่องจากสัดส่วนการถือครองนี้ ยังคงสูงกว่าร้อยละ 30
ตามเงื่อนไขของสัญญาการให้ความช่วยเหลือด้านเทคนิค อีกทั้ง บริษัท ฟูรูกาวา อีเล็คตริก คัมปะนี
ลิมิเต็ด ก็มีเจตนารมย์ที่จะไม่ลดสัดส่วนการถือครองบริษัทให้ต่ำกว่าร้อยละ 30

ผลกระทบต่อสิ่งแวดล้อม

ในการผลิตท่อทองแดงไร้ตะเข็บของบริษัท จากขั้นตอนการผลิตท่อทองแดง
ซึ่งเริ่มต้นจากการหลอมและหล่อแท่งทองแดง จนกระทั่งสิ้นสุดเป็นผลิตภัณฑ์ท่อทองแดงสำเร็จรูปนั้น
จะพบว่า มีของเสียซึ่งเกิดจากการผลิตในทุกขั้นตอนนั้น ก็คือ เศษทองแดง
ซึ่งเศษทองแดงดังกล่าวนั้น สามารถนำกลับมาหลอมใหม่ได้ (Recycle) ทั้งหมด
เพราะฉะนั้นในกระบวนการผลิตท่อทองแดงจึงไม่มีวัตถุดิบเหลือใช้ที่ก่อให้เกิดผลกระทบต่อสิ่งแวดล้อมแต่อย่างใด

อนึ่ง ในกระบวนการหลอมทองแดงนั้น อาจมีก๊าซเสีย
ซึ่งเกิดจากการเผาไหม้ของเชื้อเพลิงซึ่งใช้ก๊าซธรรมชาติ และวัตถุดิบ (Cathode
และเศษทองแดง) ซึ่งในการนี้ในระบบการหลอมทองแดง ได้ทำการติดตั้ง

  1. ระบบดูดอากาศ (Blower) ขนาด 940 ลูกบาศก์เมตร/ชั่วโมง
  เพื่อรวบรวมอากาศเสียจากเตาหลอมและส่งไปบำบัดยังระบบ Wet Scrubber
  ซึ่งเป็นระบบบำบัดมลพิษ ด้วยระบบ Wet Scrubber
  บริเวณปล่องเตาหลอมทองแดงมีขนาดไม่น้อยกว่า 59,000 ลูกบาศก์เมตร/ชั่วโมง

  2. น้ำที่เหลือจากการหมุนเวียนใช้ในกระบวนการผลิต จะถูกส่งไปที่บ่อน้ำทิ้ง
  โดยการกำจัดคราบน้ำมัน และไขมันด้วยเครื่องดูดไขมันและน้ำมัน (Oil Shimmer + Oil
  Separator) หลังจากนั้น จะทำการเติมอากาศด้วยเครื่องเติมอากาศ
  ก่อนปล่อยออกสู่ลำธารสาธารณะต่อไป

ในกรณีของการใช้น้ำในระหว่างขบวนการผลิตนั้น
จะมีเฉพาะกรณีการใช้น้ำหล่อเย็นท่อทองแดงระหว่างกระบวน การหล่อ
และใช้น้ำหล่อเย็นเครื่องจักรเท่านั้น ซึ่งน้ำที่ผ่านจากการใช้งานดังกล่าวแล้ว
จะถูกนำไปลดอุณหภูมิลงโดยการใช้ระบบ Cooling Tower
และจะหมุนเวียนนำน้ำดังกล่าวนั้นกลับมาใช้ใหม่ได้อีก

อนึ่ง บริษัท ฟูรูกาวา เม็ททัล (ไทยแลนด์) จำกัด (มหาชน)
ได้ตระหนักถึงความสำคัญของทรัพยากรธรรมชาติ และผลกระทบที่มีต่อสภาพแวดล้อม ทั้งนี้
บริษัทดำเนินการผ่านเข้าสู่ระบบมาตรฐาน ISO 14001: 2004
ซึ่งเป็นมาตรฐานระบบการจัดการสิ่งแวดล้อมที่เป็นสากล และได้รับการรับรองเมื่อเดือนมีนาคม
2549 จากสถาบัน ทูฟ นอร์ด (ประเทศไทย) จำกัด แล้ว
และได้มีการตรวจติดตามรับรองระบบจากทางสถาบันดังกล่าวทุกปี
รวมถึงได้มีการประเมินความสอดคล้องของกฎหมายเป็นประจำทุกเดือน

ในทุกๆ ปี บริษัทฯ จัดให้มีการตรวจสอบภายในของระบบคุณภาพและระบบสิ่งแวดล้อม
เพื่อให้เกิดความเชื่อมั่นได้ว่า คุณภาพของผลิตภัณฑ์นั้น จะต้องเป็นไปตามมาตรฐาน
รวมถึงการรักษาสิ่งแวดล้อมภายในองค์กร และไม่ส่งผลกระทบต่อสิ่งแวดล้อมภายนอกด้วย
บริษัทดูแลควบคุมแหล่งกำเนิดของเสีย และปฏิบัติให้ถูกต้องตามกฎหมาย
รวมถึงการสร้างจิตสำนึกให้พนักงานรักษาสิ่งแวดล้อม ไม่ทำลายน้ำ หรือทิ้งของเสียสารเคมีต่างๆ
ลงบนดิน เป็นประจำต่อเนื่อง

บริษัทฯ ให้ความใส่ใจในและเห็นความสำคัญของการใช้ทรัพยากรอย่างรู้คุณค่า
ได้พยายามสร้างจิตสำนึกให้กับพนักงานในองค์กรให้รักษ์พลังงาน
รณรงค์ให้ทุกส่วนงานนำเสนอการร่วมทำกิจกรรมประหยัดพลังงานเป็นประจำทุกๆ ปี
และจัดทำมาอย่างต่อเนื่อง รวมถึงร่วมกันลดการเกิดของเสียในแต่ละกิจกรรมให้เหลือน้อยที่สุด

วิธีปฏิบัติในการลดมลภาวะมีดังนี้คือ

1. น้ำผสมน้ำมันที่เกิดขึ้นจากการใช้หล่อลื่น ขณะดึงรีดท่อจะถูกนำไปทำการแยกเพื่อขจัดน้ำมันออก
เพื่อที่จะสามารถนำน้ำกลับไปใช้ได้ใหม่
สำหรับน้ำมันที่ไม่สามารถนำกลับไปใช้ได้จะนำไปขายต่อเพื่อเป็นเชื้อเพลิงโดยบริษัทรับกำจัดที่ได้รับอนุญาตจากกรมโรงงาน
กระทรวงอุตสาหกรรม ส่วนน้ำทิ้งจะนำไปทำการบำบัด เพื่อนำกลับมาใช้ในกระบวนการผลิตต่อไป
โดยบริษัทมีบ่อบำบัดน้ำเสียอยู่ภายในโรงงาน

2. ละอองผงทองแดงจะถูกบำบัดด้วยระบบ Wet Scrubber ก่อนปล่อยออกสู่ภายนอกโรงงาน
กระบวนการผลิตของบริษัทจะถูกควบคุมด้วยกรมโรงงาน
กระทรวงอุตสาหกรรมโดยจะมาทำการตรวจสอบคุณภาพการผลิตของบริษัทในทุก ๆ ปี
และจากการตรวจสอบที่ผ่านมา บริษัทไม่มีประวัติการผลิตเป็นภัยต่อสิ่งแวดล้อม

3. ของเสียที่เกิดจากขบวนการผลิตในแต่ละขั้นตอน
จะถูกนำออกไปกำจัดโดยการแยกประเภทของเสียดังนี้ :

   เรซิ่น, ไส้กรองน้ำมัน, แบตเตอรี่, ชิ้นส่วนอิเล็คทรอนิกส์, กระป๋องสเปรย์, ยาง NBR,
  Activated Carbon, ชิ้นส่วนทดสอบทองแดง, น้ำปนเปื้อนน้ำมัน, PVC Filter,
  สายพานปนเปื้อนน้ำมัน, สารเคมีใช้แล้ว, น้ำเสียจาก Cooling Tower, Slag, อิฐทนไฟ,
  เศษวัสดุก่อสร้าง, สารดูดความชื้น, กากตะกอน, ใยแก้ว, หลอดไฟใช้แล้ว,
  ภาชนะปนเปื้อนสารเคมี, หมึกพ่นท่อทองแดง, ชิ้นส่วนกราไฟต์

-   นำไปกำจัดโดย บริษัท เบตเตอร์ เวิลดิ์ กรีน จำกัด

   น้ำมันหล่อลื่นใช้แล้ว, ถังใส่น้ำมันใช้แล้ว และสารละลายประเภทไฮโดรคาร์บอน (Used
  Solvent)

-   นำไปกำจัดโดย บริษัท วังจุฬา ดีเวลลอปเมนท์ (2004) จำกัด

   น้ำปนเปื้อนน้ำมัน

   นำไปกำจัดโดย บริษัท ทีพีไอ โพลีน จำกัด (มหาชน), บริษัท เบตเตอร์ เวิลดิ์ กรีน จำกัด

   เศษผ้าปนเปื้อนน้ำมัน (Rag)

   นำไปกำจัดโดย บริษัท ปูนซิเมนต์นครหลวง จำกัด (มหาชน), บริษัท เบตเตอร์ เวิลดิ์ กรีน
  จำกัด, บริษัท ทีพีไอ โพลีน จำกัด (มหาชน)

   อิฐทนไฟ (Brick)

   นำไปกำจัดโดย บริษัท เบตเตอร์ เวิลดิ์ กรีน จำกัด

4. เศษวัสดุเหลือใช้จากขบวนการผลิต เช่น เศษกระดาษ, เศษไม้, เศษโลหะ
และเศษโลหะผสม, เศษพลาสติก และเศษโฟมจะนำออกไปกำจัดโดย ห้างหุ้นส่วนจำกัด
มาลัยรุ่งเรือง และขายเป็นเศษวัสดุเหลือใช้ได้

5. สำหรับขยะเปียกที่มาจากโรงอาหาร จะนำออกไปกำจัดโดยทางเทศบาลตำบลทับกวาง
ซึ่งบริษัทเสียค่าบริการตามที่ทางเทศบาลกำหนด ในอัตราเดือนละ 1,000 บาท

6. สำหรับขยะที่เกิดจากห้องพยาบาล (ขยะติดเชื้อ) เช่น จากการทำแผล, ล้างแผล บริษัทฯ
ได้นำส่งไปกำจัดที่ โรงพยาบาลแก่งคอย

7. เศษขยะแห้งชิ้นเล็กๆ จากสำนักงาน และเศษใบไม้ ต้นไม้ กิ่งไม้
บริษัทจะทำการกำจัดโดยการเผาเอง

  แต่ทั้งนี้ เมื่อเดือนพฤศจิกายน 2551 บริษัทฯ ได้
  ยกเลิกการกำจัดขยะโดยวิธีการเผาเองเพื่อเป็นการป้องกันไม่ให้เกิดมลภาวะจากการเผาเศษวัสดุเหลือใช้
  โดยขยะดังกล่าวบริษัทฯ ได้นำส่งไปกำจัดที่ บริษัท เบตเตอร์ เวิลดิ์ กรีน จำกัด

ในปี 2554 เศษใบไม้ หญ้า ที่เกิดจากการตัดแต่งดูแลสวนภายในบริเวณโรงงาน บริษัทฯ
ได้นำส่งให้กับทางชุมชน เพื่อนำไปหมักทำปุ๋ย เป็นการลดภาระต่อสิ่งแวดล้อม
ก่อให้เกิดประโยชน์ต่อชุมชนและสิ่งแวดล้อมข้างเคียงด้วย

8. บริษัทฯ ได้ให้ผู้รับผิดชอบเข้ามาดำเนินการตรวจวัดคุณภาพของสิ่งแวดล้อมเป็นประจำทุกปี เช่น
มีการตรวจวัดสภาพอากาศ, น้ำ, เสียง และความร้อน เป็นต้น
โดยปฏิบัติตามมาตรการการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อม เพื่อป้องกันมิให้ส่งผลกระทบใด ๆ
ออกไปสู่ชุมชนข้างเคียง หรือต่อสิ่งแวดล้อมภายนอก

9. ในส่วนงานของแผนกความปลอดภัยอาชีวอนามัยและสิ่งแวดล้อม
ได้ทำกิจกรรมแยกน้ำออกจากน้ำมัน เพื่อลดปริมาณการที่ต้องส่งกำจัด โดยจัดทำถังแยกน้ำมัน
รองรับการจัดการน้ำปนเปื้อนน้ำมันที่ถูกส่งมาจากแผนกในโรงงาน ทั้งนี้
น้ำมันที่แยกออกที่ไม่มีความสกปรกมาก ก็สามารถนำไปจำหน่าย
เพื่อเป็นเชื้อเพลิงโดยบริษัทกำจัดที่ได้รับอนุญาตจากกรมโรงงาน กระทรวงอุตสาหกรรม

2.3 การตลาดและการจำหน่าย

บริษัท ฟูรูกาวา เม็ททัล (ไทยแลนด์) จำกัด (มหาชน)
เป็นผู้ผลิตผลิตภัณฑ์ท่อทองแดงไร้ตะเข็บตามคำสั่งซื้อของลูกค้าแต่ละราย
ซึ่งอาจมีลักษณะและขนาดที่แตกต่างกันออกไปตามความต้องการใช้ของลูกค้าโดยเฉพาะแต่ละประเภทตามลักษณะของการนำไปใช้งานตามความต้องการของลูกค้า

กลุ่มลูกค้าเป้าหมาย

ในปี 2556 บริษัทฯ จำหน่ายท่อทองแดงสำหรับอุตสาหกรรมทำความเย็นภายในประเทศ
โดยจำแนกออกเป็น 3 กลุ่มใหญ่ๆ คือ

กลุ่มแรก
เป็นผู้ผลิตเครื่องทำความเย็นจากประเทศญี่ปุ่นที่มาประกอบธุรกิจในประเทศไทยและต่างประเทศ
เช่น เกาหลี ซึ่งมีอัตราการใช้ท่อทองแดงมากถึงร้อยละ 85

กลุ่มที่สอง เป็นผู้ผลิตเครื่องทำความเย็นภายในประเทศ มีอัตราการใช้ร้อยละ 14

กลุ่มที่สาม เป็นผู้ค้าปลีก ซึ่งมีอัตราส่วนแบ่งการใช้ร้อยละ 1

นโยบายการกำหนดราคา

บริษัทมีนโยบายการกำหนดราคาแบบลอยตัว ซึ่งจะขึ้นลงตามราคาวัตถุดิบสำหรับลูกค้าทุกราย ทั้งนี้
เพื่อช่วยให้บริษัทมีมาตรฐานในการกำหนดราคาผลิตภัณฑ์และยังช่วยลดความเสี่ยงจากความผันผวนของราคาวัตถุดิบให้แก่บริษัทได้อีกด้วยเปรียบเทียบราคาขายของบริษัทกับผู้ผลิตรายอื่นในประเทศไทย
ระดับราคาผลิตภัณฑ์ของบริษัทสูงกว่าคู่แข่งเพียงเล็กน้อย
ทั้งนี้เนื่องจากผลิตภัณฑ์ของบริษัทมีคุณภาพที่ดีกว่าและเมื่อเปรียบเทียบกับผลิตภัณฑ์ของผู้นำเข้า
ระดับราคาสินค้านำเข้าอยู่ในระดับใกล้เคียงกับราคาผลิตภัณฑ์ของบริษัท
แต่เมื่อเปรียบเทียบด้านการให้บริการแล้วบริษัทยังมีความได้เปรียบผู้นำเข้าอยู่ค่อนข้างมาก

ความสามารถในการผลิตผลิตภัณฑ์ให้ตรงกับความต้องการของลูกค้า

จากการที่บริษัทฯ มีความสามารถในการผลิตท่อทองแดงไร้ตะเข็บได้ถึง 4 ประเภท
โดยในแต่ละประเภทก็ยังสามารถปรับเปลี่ยนรูปแบบ
และขนาดให้ตรงกับความต้องการของลูกค้าในแต่ละรายได้อย่างเหมาะสม ความสามารถดังกล่าว
จึงถือได้ว่าเป็นกลยุทธ์ที่สำคัญสำหรับบริษัทฯ ที่จะรักษาลูกค้าเก่า
และยังช่วยดึงดูดใจลูกค้าใหม่ให้เข้ามาสู่บริษัทได้อีกด้วย

คุณภาพสินค้า

บริษัทได้ให้ความสำคัญของคุณภาพผลิตภัณฑ์ของบริษัทเป็นอย่างมาก เนื่องจากลักษณะของผลิตภัณฑ์นั้น
เป็นผลิตภัณฑ์ขั้นกลาง (Intermediate Product) ดังนั้น
คุณภาพของผลิตภัณฑ์จึงมีความสำคัญต่อผลิตภัณฑ์ขั้นสุดท้าย (Final Product)
บริษัทจึงได้มีการลงทุนจำนวนมากในเครื่องจักร และอุปกรณ์สำหรับผลิตท่อทองแดงไร้ตะเข็บที่ทันสมัย
ในแต่ละขั้นตอนการผลิตจะได้รับการดูแลอย่างใกล้ชิดจากวิศวกรผู้ควบคุมงานที่มีประสบการณ์
นอกจากนี้ บริษัทยังได้จัดให้มีการตรวจสอบคุณภาพอย่างสม่ำเสมอในแต่ละขั้นตอนการผลิตอีกด้วย
นับตั้งแต่การตรวจสอบคุณภาพของวัตถุดิบ (Copper Cathode)
จนกระทั่งการตรวจสอบคุณภาพของท่อทองแดงสำเร็จรูปก่อนส่งมอบถึงลูกค้า
และบริษัทได้ดำเนินการพัฒนาระบบบริหารคุณภาพซึ่งครอบคลุมถึงกระบวนการพัฒนาและการออกแบบผลิตภัณฑ์
ซึ่งบริษัทได้ผ่านการรับรองระบบคุณภาพมาตรฐานสากล ISO 9001:2000 จากสถาบัน RWTUV
Anlagentechnik ประเทศเยอรมันนี และมีการรักษาคุณภาพและพัฒนามาอย่างต่อเนื่อง

ระบบการส่งมอบสินค้า (Delivery System)

บริษัทมีการขยายระบบการส่งมอบสินค้า
เพื่อเป็นการอำนวยความสะดวกให้กับลูกค้าที่มีข้อจำกัดในพื้นที่คลังสินค้าของตนเอง
บริษัทจึงได้จัดการสร้างคลังสินค้าขนาดใหญ่ภายในบริษัทเอง
เพื่อจัดเก็บสินค้าที่ผลิตตามคำสั่งซื้อของลูกค้าเหล่านั้น
ซึ่งจะสามารถจัดส่งให้กับลูกค้าได้ตามจำนวนและเวลาที่ลูกค้าต้องการได้ทันที

การรักษาความสัมพันธ์กับลูกค้า

นอกจากบริษัทได้ให้ความสำคัญกับการพัฒนาคุณภาพของผลิตภัณฑ์ของบริษัท และระบบการส่งมอบสินค้า
เพื่อเป็นการให้บริการแก่ลูกค้าดังกล่าวข้างต้นแล้ว
บริษัทยังให้ความสำคัญกับการรักษาความสัมพันธ์อย่างใกล้ชิดกับลูกค้าโดยมีการติดตามสอบถามความต้องการของลูกค้าอย่างสม่ำเสมอ
เพื่อจะได้รู้ถึงคุณสมบัติของสินค้าต่างๆ ที่ลูกค้าต้องการ เพื่อทำการพัฒนาคุณภาพของสินค้า
และประเภทของสินค้าให้ตรงตามความต้องการของลูกค้าทั้งในปัจจุบันและในอนาคตอย่างต่อเนื่อง

ความสามารถผลิตผลิตภัณฑ์ ที่ใช้ในการกำหนดขนาดท่อทองแดงไร้ตะเข็บให้แก่ลูกค้าได้เอง

ในการผลิตท่อทองแดงอุปกรณ์ที่ใช้ในการกำหนดขนาดท่อทองแดงจะประกอบด้วย Die
ซึ่งมีลักษณะเป็นท่อนโลหะทรงกลม มีรูตรงกลางขนาดเท่ากับขนาดท่อทองแดงที่ต้องการผลิต
ทำหน้าที่เป็นตัวกำหนดขนาดเส้นผ่าศูนย์กลางและความหนาของผิวท่อทองแดง และ Plug
ซึ่งเป็นโลหะทรงกลมคล้ายปลอกกระสุน ทำหน้าที่กำหนดขนาดเส้นผ่าศูนย์กลางภายในท่อทองแดง
และสำหรับลูกค้าที่ต้องการท่อทองแดงชนิด Multi Grooved Tube นั้น Plug
ที่ใช้ก็จะต้องมีลักษณะพื้นผิวเป็นเกลียวด้วย ในปัจจุบันบริษัทสามารถผลิตPlug และ Die
ได้เองอย่างมีประสิทธิภาพ โดยไม่ต้องทำการสั่งซื้อ Plug และ Die
จากต่างประเทศเหมือนผู้ผลิตรายอื่นๆ ความสามารถดังกล่าว
จึงช่วยให้บริษัทสามารถลดระยะเวลาในการผลิตท่อทองแดงและส่งมอบสินค้าให้แก่ลูกค้าได้อย่างรวดเร็ว
และถูกต้องตรงตามความต้องการของลูกค้าได้ดียิ่งขึ้น นอกจากนี้
ยังช่วยให้บริษัทสามารถตอบสนองความเปลี่ยนแปลงของตลาดได้ดีมากขึ้นอีกด้วย

ความเป็นผู้นำด้านการผลิต Large Diameter Tube และ Capillary Tube ในประเทศไทย

เนื่องจากลักษณะผลิตภัณฑ์ที่แตกต่างจากท่อทองแดงขนาดทั่วไป
ทำให้เทคโนโลยีการผลิตที่ใช้มีความสลับซับซ้อนมากขึ้น
อีกทั้งยังต้องการแรงงานฝีมือในระดับที่สูงกว่าด้วย ดังนั้น บริษัทที่ต้องการผลิตสินค้า 2 ประเภทนี้
จึงจำเป็นจะต้องมีปัจจัยด้านเทคโนโลยีและแรงงานฝีมือเป็นหลักในปัจจุบัน บริษัท ฟูรูกาวา เม็ททัล
(ไทยแลนด์) จำกัด (มหาชน) เป็นผู้ผลิตผลิตภัณฑ์ทั้ง 2 ชนิดนี้เพียงรายเดียวในประเทศไทย
อีกทั้งยังเป็นผู้ผลิต Large Diameter Tube เพียงรายเดียวในภูมิภาคนี้
การที่บริษัทสามารถผลิตผลิตภัณฑ์ท่อทองแดงได้หลากหลายชนิด
ทำให้บริษัทสามารถตอบสนองความต้องการใช้ท่อทองแดงในการผลิตเครื่องทำความเย็นได้ครบถ้วนกว่าผู้ผลิตรายอื่นและยังช่วยขยายฐานลูกค้าของบริษัทได้กว้างไกลมากขึ้น

กรรมวิธีการผลิตที่ทันสมัย

เครื่องจักรหลอมเหลวและหล่อขึ้นรูป

นับเป็นหนึ่งในเครื่องจักรที่มีความทันสมัย และทรงพลังมากที่สุดในโลก
สามารถผลิตแท่งโลหะคุณภาพดีได้ในเวลาอันรวดเร็ว
ทำให้สามารถลดจำนวนคนงานในแผนกนี้ได้มากกว่าครึ่งหนึ่ง

โรงงานใหม่สำหรับผลิตท่อชนิดมีเกลียวแบบ FMGT

สายการผลิตจากโรงงานใหม่นี้ จะช่วยลดระยะเวลาการทำงานของการผลิตลง

เตาอบท่อทองแดงแบบใหม่ (เตาอบชนิดช่วยให้ท่อสะอาด)

ณ โรงงานแห่งใหม่นี้ บริษัทฯ ได้ติดตั้งเตาอบท่อทองแดงแบบใหม่ 4 เตา
ซึ่งมีคุณสมบัติสามารถทำให้การผลิตท่อโลหะมีความสะอาดมากขึ้น
โดยลดปริมาณเศษหรือคราบน้ำมันหล่อลื่นในท่อทองแดงให้เหลือน้อยที่สุด
จากสภาพความจำเป็นที่จะต้องใช้สารทำความเย็นชนิดใหม่ในเครื่องปรับอากาศ
ท่อทองแดงที่มีความสะอาดมากจะกลายเป็นส่วนประกอบที่สำคัญของเครื่องปรับอากาศรุ่นใหม่
ซึ่งเตาอบใหม่ที่มีประสิทธิภาพสูง จะช่วยให้บริษัท ฟูรูกาวา เม็ททัล (ไทยแลนด์) จำกัด (มหาชน)
เป็นบริษัทผู้ผลิตท่อทองแดงที่มีความสะอาดชั้นนำได้

โรงงานผลิตท่อทองแดงชนิดรูเข็ม หรือเรียกว่าท่อ Capillary Tube (Fine Tube Factory)

เพื่อรองรับความต้องการท่อ Capillary Tube ที่เพิ่มขึ้นของลูกค้า
ทางบริษัทได้ก่อสร้างโรงงานเพื่อผลิตท่อ Capillary Tube โดยเฉพาะ
โดยคุณลักษณะเด่นของโรงงานคือ เป็น Work Shop ที่ปิดมิดชิดและติดตั้ง Air Conditioning
(Clean Factory) เพื่อควบคุมปริมาณฝุ่นละออง และปรับอุณหภูมิให้
เหมาะสมเพื่อเป็นการประกันว่าฝุ่นผงขนาดเล็กนั้นจะไม่สามารถเข้าไปอุดตันในท่อ Capillary
Tube ได้

2.4 การจำหน่ายและช่องทางการจัดจำหน่ายมี 2 ลักษณะคือ

1. จัดจำหน่ายผ่านบริษัทผู้จัดจำหน่าย

ประกอบด้วย บริษัท ธานี อินเตอร์เนชั่นแนลเทรดดิ้ง จำกัด ประมาณร้อยละ 22
ของยอดขายรวมในปี 2556

1.1 บริษัท ธานี อินเตอร์เนชั่นแนลเทรดดิ้ง จำกัด⁽¹⁾

ในอดีตเป็นผู้จัดจำหน่ายท่อทองแดงไร้ตะเข็บที่นำเข้าจาก เดอะ ฟูรูกาวา อิเล็คตริก คัมปะนี
ลิมิเต็ด ต่อมาภายหลังที่มีการจัดตั้ง บริษัท ฟูรูกาวา เม็ททัล (ไทยแลนด์) จำกัด (มหาชน) บริษัท
ธานี อินเตอร์เนชั่นแนลเทรดดิ้ง จำกัด จึงได้เปลี่ยนเป็นผู้จัดจำหน่ายให้กับบริษัทแทน ดังนั้น
ลูกค้าส่วนหนึ่งที่บริษัท ธานีฯ เป็นผู้จัดจำหน่ายให้จึงเป็นลูกค้าเก่าที่เคยซื้อสินค้าจาก เดอะ ฟูรูกาวา
อิเล็คตริก คัมปะนี ลิมิเต็ด ในการจัดจำหน่าย บริษัท ธานีฯ
จะทำหน้าที่เป็นเพียงผู้ติดต่อประสานงานระหว่างลูกค้าและบริษัท
เนื่องจากบริษัทจะเป็นผู้กำหนดราคาขายให้แก่ลูกค้าเองโดยตรง
ภายหลังจากที่บริษัทได้รับคำสั่งซื้อแล้ว บริษัทจะทำการผลิต และส่งมอบสินค้าโดยตรงให้แก่ลูกค้า
ส่วนบริษัทธานีฯก็จะทำการเรียกชำระเงินจากลูกค้าแต่ละราย เพื่อนำส่งค่าขายสินค้าให้แก่บริษัท
ฟูรูกาวาฯ บริษัท ธานีฯ เป็นผู้จัดจำหน่ายประมาณร้อยละ 22 ของยอดขายรวมในปี 2556

สาระสำคัญของสัญญาที่กระทำร่วมกัน

วันที่ทำสัญญา : 15 ธันวาคม 2545

สาระสำคัญของสัญญา : บริษัททำสัญญาจะขายท่อทองแดงไร้ตะเข็บให้กับบริษัท ธานี
อินเตอร์เนชั่นแนลเทรดดิ้ง จำกัด ซึ่งเป็นผู้จำหน่ายผลิตภัณฑ์แบบไม่เฉพาะเจาะจง
(Non-Execlusive Distributor)

อายุสัญญา : 1 ปี นับตั้งแต่วันที่ 25 ธันวาคม 2545 ถึงวันที่ 24 ธันวาคม 2546
หลังจากนั้นหากไม่มีการบอกเลิกสัญญาจากคู่สัญญาฝ่ายใดฝ่ายหนึ่งล่วงหน้า 30
วันก่อนหน้าหมดอายุสัญญา สามารถต่ออายุได้อีกในปีต่อไปเป็นปีต่อปี

หมายเหตุ : (1) ถือหุ้นโดย นายโนบูทากะ ทานิกูชิ ซึ่งเป็นกรรมการของ บริษัท ฟูรูกาวา เม็ททัล
(ไทยแลนด์) จำกัด (มหาชน) ทั้งนี้ บริษัท ธานี อินเตอร์เนชั่นแนลเทรดดิ้ง จำกัด
จะเป็นผู้จัดจำหน่ายผลิตภัณฑ์ท่อทองแดง
ไร้ตะเข็บของบริษัทให้กับลูกค้าโดยไม่มีการทำสัญญาซื้อขายใด ๆ ระหว่างบริษัท ธานีฯ
กับลูกค้าของตน

  2. การจำหน่ายโดยตรงของบริษัทฯ ในปี 2556

  2.1 จำหน่ายให้กับผู้ผลิตเครื่องทำความเย็นจากประเทศญี่ปุ่นที่มาประกอบธุรกิจในประเทศไทย
  และผู้ผลิตเครื่องทำความเย็นที่เป็นคนไทย คิดเป็นสัดส่วนร้อยละ 43.3

2.2 จำหน่ายให้กับผู้ผลิตเครื่องทำความเย็นในต่างประเทศ เช่น Okumura Metal (Malaysia)
SDN.BHD. ประเทศมาเลเซีย คิดเป็นสัดส่วนร้อยละ 10 ส่วนลูกค้าในประเทศอื่น ๆ
จำหน่ายให้กับประเทศอียิปต์, อินโดนีเซีย คิดเป็นสัดส่วนร้อยละ 24.7

การพึ่งพิงต่อผู้จัดจำหน่าย

กว่าร้อยละ 22 เป็นยอดขายของบริษัทในปี 2556 เป็นการขายโดยผ่านผู้จัดจำหน่ายของ บริษัท
ธานี อินเตอร์เนชั่นแนลเทรดดิ้ง จำกัด
เมื่อพิจารณาสัดส่วนการขายให้แก่ผู้จัดจำหน่ายดังกล่าวแล้วจะเห็นว่า ยอดขายรวมในปี 2556
สัดส่วนการขายของบริษัท ธานี อินเตอร์เนชั่นแนลเทรดดิ้ง จำกัด ลดลง 3% เทียบกับปี 2555
สัดส่วนการขายเท่ากับร้อยละ 25

ทั้งนี้ ในปัจจุบัน บริษัท ฟูรูกาวาฯ เอง ได้ขายตรงให้กับลูกค้าทั้งภายในประเทศและต่างประเทศ
และมีการส่งออกไปทางประเทศในแถบยุโรปมากขึ้น หากผู้จัดจำหน่ายของบริษัทนี้
ไม่สามารถเป็นผู้จัดจำหน่ายได้ต่อไป บริษัทก็ยังสามารถขายผลิตภัณฑ์ให้โดยตรงกับลูกค้ารายอื่นได้
โดยไม่ก่อให้เกิดปัญหากระทบกับการดำเนินการของบริษัทแต่อย่างใด

2.5 ลักษณะของลูกค้า และความสัมพันธ์ระหว่างลูกค้ากับบริษัท

ลูกค้าของบริษัทในปัจจุบัน สามารถจำแนกได้เป็น 3 ประเภท คือ

1. ผู้ผลิตเครื่องทำความเย็นในประเทศไทย

ลูกค้าในกลุ่มนี้ เป็นลูกค้าสำคัญของบริษัท เพราะมีการสั่งซื้อท่อทองแดงในปริมาณสูง
มีทั้งลูกค้าที่เป็นผู้ผลิตชาวไทย และชาวญี่ปุ่นที่มาประกอบธุรกิจในประเทศไทย
โดยมากเป็นบริษัทผู้ผลิตเครื่องทำความเย็นขนาดใหญ่ที่มียี่ห้อหรือเครื่องหมายการค้าของตนเอง เช่น
ไดกิ้น, ซัมซุง, มิตซูบิชิ, ชาร์ป, ฮิตาชิ, โตชิบา และแคร์เรีย

2. ผู้จัดจำหน่าย

เป็นบริษัทผู้จัดจำหน่ายท่อทองแดงให้กับลูกค้าของบริษัทต่าง ๆ รวมทั้งผู้ค้าปลีก

3. ผู้ผลิตเครื่องทำความเย็นในต่างประเทศ

ลูกค้ากลุ่มนี้ เป็นผู้ผลิตเครื่องทำความเย็นในต่างประเทศ โดยส่วนใหญ่จะอยู่ในประเทศมาเลเซีย

ผลกระทบหากสูญเสียลูกค้า บริษัท ธานี อินเตอร์เนชั่นแนล จำกัด

หากบริษัทสูญเสียลูกค้า บริษัท ธานี อินเตอร์เนชั่นแนลเทรดดิ้ง จำกัด ซึ่งเป็นลูกค้ารายใหญ่ไป
ผลกระทบอาจจะมีบ้าง แต่ด้วยความเชื่อมั่นว่า ผลิตภัณฑ์ของบริษัทมีคุณภาพที่ดีและได้มาตรฐาน
รวมถึงการบริการที่รวดเร็ว
บริษัทจึงเชื่อว่าจะสามารถรักษาความสัมพันธ์ของลูกค้าในกลุ่มบริษัทธานีฯ ได้เหมือนเดิม

ภาวะอุตสาหกรรมและการแข่งขัน

1. โครงสร้างของอุตสาหกรรม

ท่อทองแดงเป็นส่วนประกอบที่สำคัญของการผลิตตู้เย็น เครื่องปรับอากาศ
เครื่องทำความเย็นชนิดต่าง ๆ ระบบท่อต่าง ๆ รวมถึง ระบบท่อน้ำ และงานอุตสาหกรรมอื่น ๆ
เนื่องจากมีคุณสมบัตินำความร้อนและ ทนต่อการผุกร่อน ได้ดี แหล่งผลิตท่อทองแดงที่สำคัญของโลก
ได้แก่ ประเทศสหรัฐอเมริกา กลุ่มประเทศ ยุโรป และญี่ปุ่น
โดยส่วนใหญ่เป็นการผลิตเพื่อรองรับความต้องการบริโภคในภูมิภาค และมีบางส่วนเพื่อการส่งออก
สำหรับแนวโน้มการขยายปริมาณการผลิตท่อทองแดงของประเทศสหรัฐอเมริกา กลุ่มประเทศยุโรป
และประเทศญี่ปุ่น
จะเป็นการเปลี่ยนแปลงไปตามปริมาณความต้องการที่เพิ่มสูงขึ้นจากของประเทศเหล่านั้นเอง

บริษัทผู้ผลิตท่อทองแดงรายใหญ่ของโลก ส่วนใหญ่จะเป็นผู้ผลิตของประเทศญี่ปุ่น เช่น Kobe Steel
Ltd., และ The Furukawa Electric Company Limited
ซึ่งผู้ผลิตท่อทองแดงรายใหญ่แต่ละแห่งก็จะมีโรงงานตั้งอยู่ในหลายประเทศ เช่น Kobe Steel
Ltd. จะมีโรงงานตั้งอยู่ในประเทศญี่ปุ่น, สหรัฐอเมริกา และมาเลเซีย เป็นต้น
และเป็นที่น่าสังเกตว่า
การผลิตท่อทองแดงของโลกจะขึ้นอยู่กับกลุ่มประเทศผู้ผลิตท่อทองแดงรายใหญ่เพียงไม่กี่กลุ่มซึ่งสามารถแบ่งออกได้เป็น
4 กลุ่ม คือ ประเทศจีน, ญี่ปุ่น, ยุโรป และสหรัฐอเมริกา

   ประเทศญี่ปุ่น อุตสาหกรรมการผลิตท่อทองแดงในประเทศญี่ปุ่น
  เป็นโครงสร้างที่มีเสถียรภาพมาเป็นระยะเวลานานหลายปี โดยมีบริษัทผู้ผลิตท่อทองแดง 3 บริษัท
  คือ Kobe Steel Ltd., Sumitomo Metal Co., Ltd. and Furukawa Electric
  Co., Ltd.

 กลุ่มประเทศยุโรป การผลิตท่อทองแดงในกลุ่มประเทศยุโรปมีปริมาณการผลิตเพิ่มขึ้นเรื่อย ๆ
โดยการผลิตท่อทองแดงส่วนใหญ่จะขึ้นอยู่กับ Trefimetaux Ltd. ของประเทศฝรั่งเศส, LMI
ของประเทศอิตาลี KM Europa Metal ของประเทศเยอรมัน และ Luvata ของประเทศฟินแลนด์
Golden Dragon และ Hailiang ของประเทศจีน ซึ่งเป็นผู้ผลิตรายใหญ่ในกลุ่มนี้

 ประเทศสหรัฐอเมริกา มีบริษัทผู้ผลิตท่อทองแดงรายใหญ่ คือ Wolverine Tube, Inc. และ
Cerro Copper Tube

2. สภาพการแข่งขันของตลาดท่อทองแดง

  การแข่งขันของอุตสาหกรรมท่อทองแดงของประเทศไทยในปี 2556 บริษัท ฟูรูกาวา เม็ททัล
  (ไทยแลนด์) จำกัด (มหาชน) เป็นผู้ผลิตซึ่งมีกำลังการผลิต 31,000 ตันต่อปี
  มีส่วนแบ่งทางการตลาดประมาณ 28% และบริษัทผู้ผลิตรายอื่นมีดังนี้ :

-   Kobelco & Materials Copper Tube (Thailand) Co., Ltd.
    มีส่วนแบ่งทางการตลาดประมาณ 22%

-   Kobelco & Materials Copper Tube (Malaysia) Co., Ltd.
    มีส่วนแบ่งทางการตลาดประมาณ 2%

-   Met Tube Co., Ltd. (ประเทศมาเลเซีย) มีส่วนแบ่งทางการตลาดประมาณ 8%

-   Luvata Hitachi Cable (Thailand) Co., Ltd.. มีส่วนแบ่งทางการตลาดประมาณ
    13%

-   Sumikei Co., Ltd. (ประเทศมาเลเซีย) มีส่วนแบ่งทางการตลาดประมาณ 3%

-   และผู้ผลิตรายอื่น ๆ มีส่วนแบ่งทางการตลาดประมาณ 24%

3. ปัจจัยแห่งความสำเร็จ

  การผลิตให้ได้สินค้าที่มีคุณภาพและบริการที่สนองความต้องการของลูกค้า
  และให้ได้ต้นทุนตามเป้าหมาย หรือต้นทุนที่แข่งขันได้ ตลอดจนการค้นคว้า วิจัย พัฒนาสินค้า
  เพื่อตอบสนองกับความต้องการของอุตสาหกรรมที่เปลี่ยนไปตามภาวะของเศรษฐกิจและสังคม

4. โอกาสในอุตสาหกรรม

เป็นที่ทราบกันดีว่า ท่อทองแดงที่ผลิตโดย บริษัท ฟูรูกาวา อีเล็คตริก จำกัด ในประเทศญี่ปุ่น
ซึ่งเป็นบริษัทแม่นั้น มีชื่อเสียงไปทั่วโลก
และสินค้าที่ผลิตโดยบริษัทมีเกณฑ์มาตรฐานเดียวกันกับที่ผลิตในญี่ปุ่น ซึ่งได้ผ่านการทดสอบ
และเป็นที่พอใจของลูกค้าก่อนที่จะมีการนำไปใช้ในขบวนการผลิต
ท่อทองแดงของบริษัทจึงได้รับความเชื่อถือ และไว้วางใจจากลูกค้าทั้งในประเทศและต่างประเทศ
โดยเฉพาะผู้ผลิตเครื่องปรับอากาศและตู้เย็น

5. อุปสรรค

บริษัทฯ ต้องแข่งขันในเรื่องของราคาผลิตภัณฑ์ท่อทองแดง
เนื่องจากมีการนำเข้าท่อทองแดงจากต่างประเทศ เช่น จีนและเกาหลี
ซึ่งมีราคาถูกกว่าท่อทองแดงที่ขายในประเทศไทยมาก จึงทำให้บริษัทฯ
ต้องรักษาและพยายามปรับปรุงคุณภาพของสินค้าให้ได้มาตรฐานและมีคุณภาพดี
และจากเศรษฐกิจของประเทศในแถบยุโรปและอเมริกาซึ่งลดลงอย่างมากมาตั้งแต่ปี 2554
ถึงปัจจุบัน อีกทั้งในประเทศไทย ยังพบกับปัญหาค่าแรงขั้นต่ำที่ปรับตัวสูงขึ้น
ส่งผลให้ต้นทุนการผลิตเพิ่มขึ้นด้วย บริษัทได้พยายามควบคุมงบประมาณ
และทำกิจกรรมเพื่อลดต้นทุนในทุกด้านมาตลอดอย่างต่อเนื่องถึงปัจจุบัน

2.6 ข้อมูลเกี่ยวกับวัตถุดิบ

วัตถุดิบ

วัตถุดิบที่ใช้ในการผลิตท่อทองแดงประกอบด้วยแผ่นทองแดงบริสุทธิ์นำเข้าจากต่างประเทศ
(Cathode) ซึ่งราคาของต้นทุนวัตถุดิบนั้น ขึ้นอยู่กับราคาซื้อขายในตลาด London Metal
Exchange (LME) รวมถึงมีการใช้เศษทองแดงที่สั่งซื้อภายในประเทศด้วย (Local Scrap)

นโยบายการสั่งซื้อวัตถุดิบ

การสั่งซื้อวัตถุดิบจะมีการวางแผนล่วงหน้า โดยประสานงานกับฝ่ายการตลาดและฝ่ายการผลิต
ซึ่งมีการจัดการจัดซื้อวัตถุดิบ โดยมีขั้นตอนอธิบายได้พอสังเขปคือ ฝ่ายการตลาด
จะทำการสั่งซื้อวัตถุดิบผ่านสำนักงานจัดซื้อจัดหาวัตถุดิบ ประเทศสิงค์โปร์
โดยให้เป็นตัวแทนในการติดต่อกับแหล่งผลิตทองแดงบริสุทธิ์ หรือวัตถุดิบ จากประเทศต่าง ๆ
และทำการจัดส่งวัตถุดิบให้ โดยมีรายละเอียดดังต่อไปนี้

-   แผ่นทองแดง : ในปี 2556 บริษัทนำเข้าแผ่นทองแดง (Cathode) จากต่างประเทศ รวม =
    14,985.57 ตัน

  และสั่งซื้อเศษทองแดงภายในประเทศ (Local Scrap) รวม 8,088.41 ตัน
  โดยมีรายละเอียดดังนี้

  1) Anglo American Marketing Ltd. (ประเทศชิลี) 706.12 ตัน

  2) CST Mineral Lady Annie Pty Ltd. (ประเทศออสเตรเลีย) 490.31 ตัน

3) ENRC Marketing (Africa) DMCC (ประเทศแซมเบีย) 665.96 ตัน

  4) Furukawa Metal & Resources Co., Ltd. (ประเทศญี่ปุ่น) 1,312.03 ตัน

  5) Konkola Copper Mines PLC (ประเทศแซมเบีย) 398.96 ตัน

  6) Marubeni Corporation (ประเทศชิลี และอื่นๆ) 200.29 ตัน

7) Lane Xang Minerals Limited (ประเทศลาว) 6,442.95 ตัน

8) Myanmar Yang TSE Copper Limited (ประเทศพม่า) 99.86 ตัน

9) Pan Pacific Copper (ประเทศญี่ปุ่น) 2,626.80 ตัน

10) PT. Smelting Gresik Smelter & Refinery (ประเทศอินโดนีเซีย) 40.32 ตัน

11) Sumitomo Metal Mining Co., Ltd. (ประเทศญี่ปุ่น) 426.69 ตัน

12) Toyota Tsusho (Thailand) Co., Ltd. (ประเทศลาวและอื่นๆ) 1,575.27 ตัน

สรุป ในปี 2556 บริษัทนำเข้าแผ่นทองแดงจากต่างประเทศรวม = 14,985.57 ตัน/ปี

-   เศษทองแดงในประเทศ : ในปี 2556 บริษัทสั่งซื้อเศษทองแดงภายในประเทศ (Local
    Scrap)

  รวม 8,088.41 ตัน โดยมีรายละเอียดดังนี้

  1) Leader Metal Enterprise Co., Ltd. 6,633.73 ตัน

  2) CHJ Metal Co., Ltd. 467.63 ตัน

  3) Siam Ohgintani Co., Ltd. 704.45 ตัน

  4) Thai - MC Co., Ltd. 272.56 ตัน

  5) Global Venture Solution Co., Ltd. 10.03 ตัน

สรุป ในปี 2556 บริษัทสั่งซื้อเศษทองแดงในประเทศรวม = 8,088.41 ตัน/ปี

2.7 งานที่ยังไม่ได้ส่งมอบ

งานที่ยังไม่ได้ส่งมอบ ณ วันที่ 31 ธันวาคม 2556 มีดังนี้

  --------- ------------------------ ------------------ ------------------
                                     ปี 2556             

            ผลิตภัณฑ์                   จำนวน (ตัน)         มูลค่า (บาท)

            Smooth Tube              478.98             128,266,632.54

            Multi Grooved Tube       332.34             93,515,648.92

            Large Diameter Tube      43.50              12,237,349.05

            Capillary Tube           18.73              5,989,613.37

            ยอดรวม                   873.55             240,009,243.88
  --------- ------------------------ ------------------ ------------------

3. ปัจจัยความเสี่ยง 

3.1 ความเสี่ยงจากการมีกลุ่มผู้ถือหุ้นใหญ่ถือหุ้นมากกว่าร้อยละ 25

-   ณ วันที่ 25 มีนาคม 2556 บริษัท ฟูรูกาวา อีเล็คตริก จำกัด ซึ่งเป็นบริษัทแม่ที่ประเทศญี่ปุ่น
    ถือหุ้นของบริษัทฯ 20,280,280 หุ้น คิดเป็นร้อยละ 42.25
    ของจำนวนหุ้นที่มีสิทธิออกเสียงทั้งหมดของบริษัทฯ ซึ่งจะทำให้กลุ่มบริษัท ฟูรูกาวา อีเล็คตริก
    จำกัด สามารถควบคุมมติที่ประชุมผู้ถือหุ้นได้ ไม่ว่าจะเป็นเรื่องแต่งตั้งกรรมการ
    หรือการขอมติในเรื่องอื่นๆ ที่ต้องใช้เสียงส่วนใหญ่ของที่ประชุมผู้ถือหุ้น ยกเว้นเรื่องที่กฎหมาย
    หรือข้อบังคับของบริษัทฯ กำหนดให้ต้องได้รับเสียง 3 ใน 4 ของที่ประชุมผู้ถือหุ้น
    ดังนั้นอาจเกิดความเสี่ยงแก่ผู้ถือหุ้นรายอื่นจากการที่ผู้ถือหุ้นรายอื่น
    อาจไม่สามารถรวบรวมคะแนนเสียงเพื่อตรวจสอบ
    และถ่วงดุลเรื่องที่กลุ่มผู้ถือหุ้นรายใหญ่เสนอได้

  อย่างไรก็ตาม เพื่อให้การดำเนินธุรกิจของบริษัทฯ เป็นไปอย่างโปร่งใส
  และมีการถ่วงดุลอำนาจในการบริหารของบริษัทฯ นั้น บริษัทฯ
  จึงมีการกำหนดให้คณะกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร,
  ผู้เป็นกรรมการของบริษัทฯ ไม่จำเป็นจะต้องเป็นผู้ถือหุ้นของบริษัทฯ
  และยังได้มีการจัดโครงสร้างการจัดการซึ่งประกอบด้วย คณะกรรมการบริษัท อีกทั้ง
  ได้มีการแต่งตั้งบุคคลภายนอกที่เป็นอิสระเข้าร่วมเป็นกรรมการบริษัท 5 ท่าน
  ซึ่งประกอบไปด้วยบุคลากรที่มีความรู้ ความสามารถ
  มีการกำหนดขอบเขตการดำเนินงานอำนาจหน้าที่ของคณะกรรมการบริษัท
  คณะกรรมการบริหารและผู้บริหารอย่างชัดเจน
  รวมถึงกำหนดอำนาจหน้าที่ของคณะกรรมการตรวจสอบอย่างชัดเจน
  มีการกำหนดการทำรายการที่เกี่ยวโยงกับกรรมการ ผู้ถือหุ้นรายใหญ่ด้วย โดยกรรมการอิสระ 3
  ท่าน ดำรงตำแหน่งเป็น คณะกรรมการตรวจสอบ เพื่อทำหน้าที่ตรวจสอบ ถ่วงดุลในการตัดสินใจ
  และพิจารณาการทำรายการต่างๆ ก่อนนำเสนอให้คณะกรรมการบริษัทฯ พิจารณาและอนุมัติ
  และผู้ถือหุ้นอนุมัติ นอกจากนี้ บริษัทฯ ได้จัดให้มีหน่วยงานตรวจสอบภายใน
  มีหน้าที่ดูและระบบควบคุมภายใน เพื่อให้บริษัทฯ ปฏิบัติงานตามระบบงานที่กำหนดไว้
  ซึ่งจะรายงานผลการตรวจสอบภายในให้กับคณะกรรมการตรวจสอบ และคณะกรรมการบริษัทฯ
  ทราบทุกครั้ง รวมถึงมีการติดตามผลของการประเมินความเสี่ยง การป้องกันและแก้ไขด้วย

  ทั้งนี้ บริษัทฯ เพื่อเป็นการถ่วงดุล บริษัทฯ กำหนดให้คณะกรรมการ จำนวน 14 ท่าน
  ประกอบด้วย

   กรรมการที่เป็นผู้บริหาร 4 ท่าน

   กรรมการที่ไม่ได้เป็นผู้บริหาร 5 ท่าน

   กรรมการที่เป็นอิสระ 5 ท่าน (คิดเป็นร้อยละ 1 ใน 3 ของกรรมการทั้งหมด)

  การที่สัดส่วนของจำนวนกรรมการอิสระของบริษัทฯ อยู่ในระดับ 1 ใน 3
  ของจำนวนคณะกรรมการทั้งหมดนั้น รวมถึงกำหนดให้
  มติของคณะกรรมการต้องประกอบด้วยคะแนนเสียงไม่น้อยกว่า 3 ใน 4
  ของจำนวนกรรมการที่ยังเหลืออยู่ มีการกำหนดโครงสร้างของบริษัทฯ ประธานกรรมการบริษัท
  ไม่ได้เป็นบุคคลคนเดียวกับกรรมการผู้จัดการ จึงมั่นใจได้ว่ากรรมการดังกล่าว
  มีการปฏิบัติหน้าที่อย่างเต็มที่ในฐานะที่เป็นตัวแทนของ ผู้ถือหุ้น และมีการถ่วงดุลอย่างเหมาะสม

3.2 ความเสี่ยงด้านอุตสาหกรรม

 ความเสี่ยงจากการใช้อลูมิเนียมทดแทนทองแดง

  ท่อทองแดงไร้ตะเข็บที่ลูกค้าใช้เป็นวัสดุหลักในการทำเครื่องปรับอากาศ
  โดยปัจจุบันมีวัตถุดิบใหม่ที่มีการนำมาทดลองใช้แทนท่อทองแดง ในการทำเครื่องปรับอากาศ คือ
  อลูมิเนียม แต่ท่ออลูมิเนียมไม่สามารถใช้แทนท่อทองแดงได้อย่างสมบูรณ์ในผลิตภัณฑ์ท่อได้
  ถึงแม้ว่าต้นทุนวัตถุดิบที่นำมาผลิตนั้น อลูมิเนียมราคาถูกกว่าทองแดง
  แต่ต้นทุนด้านเครื่องจักรและกรรมวิธีการผลิตของแบบอลูมิเนียมทั้งชุดราคาในตอนนี้จะแพงกว่าการผลิตท่อทองแดง
  อีกทั้งยังมีข้อกำหนดในการใช้งาน เนื่องจากท่ออลูมิเนียมถ้ารั่วแล้ว
  การซ่อมแซมจะยากกว่าการซ่อมท่อทองแดง
  ถึงแม้ต้นทุนของวัตถุดิบแผ่นทองแดงจะมีราคาเพิ่มขึ้นมากนับจากปีที่แล้ว
  และมีลูกค้าบางส่วนเริ่มหันมาพิจารณานำท่ออลูมิเนียมมาใช้งาน มีประมาณ 10% แต่บริษัทฯ
  ยังมั่นใจว่าลูกค้าส่วนใหญ่ของบริษัทฯ ยังไม่เปลี่ยนไปใช้ท่ออลูมิเนียม
  เนื่องจากยังมีข้อกำหนดในการใช้งานอยู่ โดยจะเห็นได้จากยอดการผลิต
  และยอดจำหน่ายของบริษัทฯ ในปี 2556 ยังอยู่ในระดับที่สูงกว่าปี 2555

  สำหรับผลกระทบที่อาจเกิดขึ้นในอนาคต หากผู้ผลิตท่ออลูมิเนียม
  มีการพัฒนาคุณภาพการผลิตให้สามารถใช้งาน ได้ดี
  และไม่ก่อให้เกิดปัญหาในการเชื่อมเวลาที่ลูกค้านำไปใช้งาน
  ก็จะส่งผลให้ลูกค้าหันไปใช้ท่ออลูมิเนียมเป็นจำนวนมากขึ้น ทั้งนี้
  แนวโน้มที่ลูกค้าจะหันไปใช้ท่ออลูมิเนียม คงจะไม่มากนัก เพราะการใช้ท่ออลูมิเนียมนั้น
  ในเรื่องของคุณภาพแล้วจะไม่ทนเหมือนท่อทองแดง

3.3 ความเสี่ยงด้านการตลาด

ความเสี่ยงจากการนำเข้าท่อทองแดงจากต่างประเทศ และการแข่งขันทางด้านราคาของสินค้า

-   เป็นความเสี่ยงจากการแข่งขันของการนำเข้าท่อทองแดงจากประเทศจีนและประเทศเกาหลี
    ซึ่งคู่แข่งจากประเทศจีนและเกาหลีนั้น เสนอราคาขายท่อทองแดงที่มีราคาถูก
    ซึ่งลูกค้าบางรายในประเทศก็หันไปใช้ท่อทองแดงที่มีราคาถูก
    แต่ลูกค้าก็พบปัญหาในเรื่องคุณภาพของผลิตภัณฑ์และการบริการ เมื่อเทียบกับผลิตภัณฑ์ของบริษัทฯ
    แล้ว
    ปัญหาเรื่องคุณภาพและบริการของการนำเข้าท่อทองแดงยังไม่สามารถแข่งขันกับของบริษัทฯ ได้
    ทั้งนี้ ในปี 2556 มีการนำเข้าท่อทองแดงจากประเทศจีน ประมาณ 63%
    และจากประเทศเกาหลีประมาณ 12% แต่ทั้งนี้
    ด้วยประสบการณ์และความเชื่อมั่นของลูกค้าที่มีต่อผลิตภัณฑ์ท่อทองแดงของบริษัทฯ
    มาเป็นเวลานาน กอร์ปกับ การพัฒนาเทคโนโลยีด้านวิศวกรรมการผลิตอย่างต่อเนื่อง
    ส่งผลให้เห็นได้ว่าในปี 2556 บริษัทฯ
    ยังสามารถรักษาลูกค้าและยอดจำหน่ายได้ทั้งลูกค้าในประเทศและลูกค้าต่างประเทศ
    อย่างไรก็ตามความเสี่ยงนี้ อาจจะส่งผลกระทบต่อรายได้ของบริษัทฯ ลดลงบ้างแต่คงไม่มากนัก
    เพราะลูกค้ารายใหญ่ทั้งในประเทศและลูกค้าจากต่างประเทศยังคงสั่งซื้อผลิตภัณฑ์ของบริษัทฯ
    อยู่ บริษัทฯ จึงได้มุ่งเน้นในการควบคุมคุณภาพสินค้าให้อยู่ในระดับมาตรฐาน
    การตั้งราคาจำหน่ายสินค้าในระดับที่สามารถแข่งขันได้
    และการให้ความสำคัญด้านการบริหารจัดการในการจัดส่งสินค้าให้ได้ตามข้อกำหนดของลูกค้าด้วยดีมาตลอด
    ทำให้บริษัทฯ
    มีการค้าขายกับลูกค้ากันมาอย่างยาวนานและมีความสัมพันธ์อันดีต่อเนื่องมาจนถึงปัจจุบันนี้

-   ความเสี่ยงจากการผันผวนของราคาวัตถุดิบแผ่นทองแดง Cathode

  เนื่องจากราคาวัตถุดิบหลัก คือ แผ่นทองแดงซึ่งมีความผันผวนของราคาในตลาดโลกสูงมาก
  บริษัทฯ จึงมีนโยบายไม่ทำการสต๊อกวัตถุดิบแผ่นทองแดง โดยบริษัทฯ
  จะผลิตตามคำสั่งซื้อของลูกค้า โดยมีการวางแผนการตลาดล่วงหน้า 3 เดือน
  ร่วมกับฝ่ายจัดซื้อวัตถุดิบ และฝ่ายการตลาด
  ด้วยการสั่งซื้อวัตถุดิบให้เหมาะสมกับยอดคำสั่งซื้อของลูกค้า (Match Order)

มาตรการรองรับความเสี่ยงจากการพึ่งพาการสั่งซื้อวัตถุดิบ

บริษัทฯ ได้กำหนดนโยบายการสั่งซื้อวัตถุดิบ โดยจะมีการวางแผนล่วงหน้าประมาณ 3 เดือน
โดยการประสานงานกับฝ่ายขาย, ฝ่ายการผลิต และฝ่ายนำเข้าจัดหาวัตถุดิบ
ซึ่งมีการจัดการซื้อวัตถุดิบดังนี้

  1. แผ่นทองแดง : เนื่องจากปัจจุบันยังไม่มีผู้ผลิตแผ่นทองแดงในประเทศไทย
  บริษัทจึงต้องนำเข้าแผ่นทองแดงจากต่างประเทศโดยราคาวัตถุดิบแผ่นทองแดงจะถูกกำหนดขึ้นจากราคาทองแดงในตลาด
  London Metals Exchange (LME) บวกด้วยค่าใช้จ่ายอื่นๆ

  ทั้งนี้ เนื่องจากว่า ทองแดงเป็นสินค้า Commodity ราคาทองแดงจึงมีการเคลื่อนไหวตลอดเวลา
  ดังนั้น เพื่อเป็นการป้องกันความเสี่ยงอันอาจจะเกิดจากความผันผวนของราคาทองแดง บริษัทฯ
  ได้มีมาตราการรองรับความเสี่ยงจากการพึ่งพาการสั่งซื้อวัตถุดิบจากต่างประเทศ
  โดยการสั่งซื้อวัตถุดิบเศษทองแดงภายในประเทศด้วย ในอัตราส่วน 50 : 50 ทั้งนี้
  เพื่อเป็นการป้องกันปัญหาที่อาจเกิดขึ้นจากปัจจัยเสี่ยงที่ไม่สามารถควบคุมได้
  อันอาจส่งผลให้เกิดความล่าช้าจากการขนส่งวัตถุดิบ เช่น การเกิดมรสุม
  หรือจากเหตุการณ์ภัยพิบัติต่างๆ เป็นต้น และเพื่อเป็นการป้องกันแก้ไขปัญาดังกล่าว ปัจจุบัน
  บริษัทฯ ได้ซื้อเศษทองแดงภายในประเทศมาทำการหลอมใหม่
  เพื่อเป็นวัตถุดิบอีกประเภทหนึ่งของบริษัทฯ ทำให้บริษัทฯ สามารถกำหนดจำนวน, ปริมาณ
  และเวลาการส่งของได้ โดยอิสระและมีความแน่นอนมากยิ่งขึ้น

  ทั้งนี้ ลูกค้าของบริษัทฯ
  สามารถเลือกเงื่อนไขกำหนดการสั่งซื้อวัตถุดิบให้เหมาะสมกับคำสั่งซื้อของลูกค้าได้ ดังนี้

  1.1 การซื้อขายแบบกำหนดราคาทองแดงล่วงหน้าให้อยู่ในระดับที่ยอมรับได้(Hedging)
  เป็นวิธีการสั่งซื้อที่ลูกค้าต้องการลดความเสี่ยงของราคาที่ผันผวนของราคาทองแดงตลาดโลก
  โดยการจองการซื้อขายล่วงหน้า

  1.2 การซื้อขายแบบราคาเฉลี่ย ซึ่งเป็นที่ค่อนข้างนิยมสำหรับลูกค้า
  เนื่องจากเป็นราคาที่ลูกค้าสามารถกำหนดต้นทุนได้ เช่น
  ลูกค้ากำหนดใช้ราคาวัตถุดิบแผ่นทองแดงย้อนหลังไป 1 เดือน หรือย้อนหลังไป 2 เดือน

  ในเงื่อนไขกำหนดการสั่งซื้อวัตถุดิบทั้งข้อ 1.1 และ 1.2 นั้น บริษัทฯ
  จะทำการสรุปยอดซื้อและยอดขายทุกสิ้นเดือนเพื่อทำการ Paper Trade
  เพื่อลดสต๊อกวัตถุดิบหรือซื้อขายส่วนต่าง เป็นการป้องกันความเสี่ยงอีกครั้งหนึ่งด้วย
  ในการกำหนดการสั่งซื้อวัตถุดิบโดยลูกค้านั้น บริษัทฯ จะแยกราคาวัตถุดิบ LME (London
  Metals Exchange) กับค่าธรรมเนียมและค่าใช้จ่ายต่างๆ โดยลูกค้าเป็นผู้ชำระเอง

1.3 ลูกค้าจัดซื้อจัดหาวัตถุดิบเอง โดยเรียกราคาวัตถุดิบแบบนี้ว่า Toll ซึ่งบริษัทใหญ่ๆ
เลือกที่จะทำการ ซื้อขายดังข้อ 1.3 นี้

3.4 ความเสี่ยงทางด้านการเงิน

-   บริษัทมีความเสี่ยงจากการดำเนินธุรกิจตามปกติจากการเปลี่ยนแปลงอัตราดอกเบี้ยและอัตราแลกเปลี่ยนเงินตราต่างประเทศ
    และจากการไม่ปฏิบัติตามข้อกำหนดตามสัญญาของคู่สัญญา
    บริษัทไม่มีการถือหรือออกเครื่องมือทางการเงินที่เป็นตราอนุพันธ์ เพื่อการเก็งกำไรหรือการค้า

  การจัดการความเสี่ยงเป็นส่วนที่สำคัญของธุรกิจของบริษัท
  บริษัทมีระบบในการควบคุมให้มีความสมดุลของระดับความเสี่ยงที่ยอมรับได้
  โดยพิจารณาระหว่างต้นทุนที่เกิดจากความเสี่ยงและต้นทุนการจัดการความเสี่ยง
  ฝ่ายบริหารได้มีการควบคุมกระบวนการการจัดการความเสี่ยงของบริษัทอย่างต่อเนื่อง
  เพื่อให้มั่นใจว่ามีความสมดุลระหว่างความเสี่ยงและการควบคุมความเสี่ยง

  การบริหารจัดการส่วนทุน

  นโยบายของคณะกรรมการบริษัทฯ คือการรักษาระดับเงินทุนให้มั่นคงเพื่อรักษานักลงทุน
  เจ้าหนี้และความเชื่อมั่นของตลาด และก่อให้เกิดการพัฒนาของธุรกิจในอนาคต
  คณะกรรมการได้มีการกำกับดูแลผลตอบแทนจากการลงทุน
  และระดับการจ่ายเงินปันผลให้แก่ผู้ถือหุ้นสามัญ

   ความเสี่ยงด้านอัตราดอกเบี้ย

  ความเสี่ยงด้านอัตราดอกเบี้ย หมายถึง
  ความเสี่ยงที่เกิดจากการเปลี่ยนแปลงที่เกิดขึ้นในอนาคตของอัตราดอกเบี้ยในตลาด
  ซึ่งส่งผลกระทบต่อการดำเนินงานและกระแสเงินสดของบริษัทเนื่องจากเงินกู้ยืมส่วนใหญ่มีอัตราดอกเบี้ยคงที่
  บริษัทมีความเสี่ยงด้านอัตราดอกเบี้ยที่เกิดจากเงินกู้ยืม (ดูหมายเหตุข้อ 13)
  บริษัทได้ลดความเสี่ยงดังกล่าวโดยทำให้แน่ใจว่าให้ดอกเบี้ยที่เกิดจากการกู้ยืมส่วนใหญ่เป็นอัตราดอกเบี้ยคงที่
  และใช้เครื่องมือทางการเงินที่เป็นตราสารอนุพันธ์ซึ่งส่วนใหญ่เป็นสัญญาแลกเปลี่ยนอัตราดอกเบี้ย
  เพื่อใช้ในการจัดการ

  ความเสี่ยงที่เกิดจากความผันผวนของอัตราดอกเบี้ยที่เกิดจากเงินกู้ยืมเป็นการเฉพาะ

  อัตราดอกเบี้ยที่แท้จริงของหนี้สินทางการเงินที่มีภาระดอกเบี้ย ณ วันที่ 31 ธันวาคม
  และระยะเวลาที่ครบกำหนดชำระหรือกำหนดอัตราใหม่มีดังนี้

  ---------------------- ------------ ----------- -- --------- -- --------- -- -----------
                         อัตราดอกเบี้ย                  หลังจาก 1                  รวม
                                                     ปี                         

                         ที่แท้จริง       ภายใน 1 ปี      แต่ภายใน 5    หลังจาก 5     
                                                     ปี            ปี            

                         (ร้อยละต่อปี)                  (พันบาท)                   

  ปี 2556                                                                       

  หมุนเวียน                2.99         395,000        -            -            395,000

  เงินกู้ยืมจากสถาบันการเงิน                                                         

  เงินกู้ยืมจากกิจการ         2.25         60,914         -            -            60,914

  ที่เกี่ยวข้องกัน                                                                   

  ไม่หมุนเวียน                                                                    

  เงินกู้ยืมจากสถาบันการเงิน   3.73         848,436        -            -            848,436

  รวม                                 1,304,350      -            -            1,304,350
  ---------------------- ------------ ----------- -- --------- -- --------- -- -----------

  ---------------------- ------------ --------- -- --------- -- --------- -- -----------
                         อัตราดอกเบี้ย                หลังจาก 1                  รวม
                                                   ปี                         

                         ที่แท้จริง       ภายใน 1 ปี    แต่ภายใน 5    หลังจาก 5     
                                                   ปี            ปี            

                         (ร้อยละต่อปี)                (พันบาท)                   

  ปี 2555                                                                     

  หมุนเวียน                3.09         209,000      -            -            209,000

  เงินกู้ยืมจากสถาบันการเงิน                                                       

  เงินกู้ยืมจากกิจการ         2.75         85,200       -            -            85,200

  ที่เกี่ยวข้องกัน                                                                 

  ไม่หมุนเวียน                                                                  

  เงินกู้ยืมจากสถาบันการเงิน   3.73         109,120      846,338      -            955,458

  รวม                                 403,320      846,338      -            1,249,658
  ---------------------- ------------ --------- -- --------- -- --------- -- -----------

   ความเสี่ยงจากเงินตราต่างประเทศ

  บริษัทมีความเสี่ยงจากอัตราแลกเปลี่ยนเงินตราต่างประเทศ
  ซึ่งเกิดจากการซื้อสินค้าและการขายสินค้าที่เป็นเงินตราต่างประเทศ
  บริษัทได้ทำสัญญาซื้อขายเงินตราต่างประเทศล่วงหน้า
  เพื่อป้องกันความเสี่ยงของหนี้สินและสินทรัพย์ทางการเงินที่เป็นเงินตราต่างประเทศ
  สัญญาซื้อขายเงินตราต่างประเทศล่วงหน้า ณ
  วันที่รายงานเป็นรายการที่เกี่ยวข้องกับรายการซื้อและขายสินค้าต่างประเทศในงวดถัดไป

  ณ วันที่ 31 ธันวาคม บริษัทฯ
  มีความเสี่ยงจากอัตราแลกเปลี่ยนเงินตราต่างประเทศอันเป็นผลมาจากการมีสินทรัพย์และหนี้สินเป็นเงินตราต่างประเทศ
  ดังนี้

  ---------------------------------------- --------- -- ----------- -- -----------
                                           หมายเหตุ      2556           2555

                                                        (พันบาท)        

  เงินเหรียญสหรัฐอเมริกา                                                   

  ลูกหนี้การค้า                                7            332,952        220,886

  เจ้าหนี้การค้า                               14           (228,850)      (480,190)

  เจ้าหนี้อื่น                                  5            (40)           -

  ยอดบัญชีในงบแสดงฐานะการเงินที่มีความเสี่ยง                    104,062        (259,304)

                                                                       

  สัญญาซื้อขายเงินตราต่างประเทศ                              30,558         337,312

  ยอดความเสี่ยงคงเหลือสุทธิ                                  134,620        78,008
  ---------------------------------------- --------- -- ----------- -- -----------

  ---------------------------------------- --------- -- --------- -- ---------
                                           หมายเหตุ      2556         2555

                                                        (พันบาท)      

  สกุลเงินเยน                                                          

  ลูกหนี้การค้า                                7            26,641       14,226

  เจ้าหนี้การค้า                               14           (950)        (3,354)

  เจ้าหนี้อื่น                                  5            (241)        (507)

  หนี้สินที่มีภาระดอกเบี้ย                         13           -            (9,120)

  ยอดบัญชีในงบแสดงฐานะการเงินที่มีความเสี่ยง                    25,450       1,245

                                                                     

  สัญญาแลกเปลี่ยนเงินตราต่างประเทศ                           -            9,120

  สัญญาซื้อขายเงินตราต่างประเทศ                              (9,460)      -

  ยอดความเสี่ยงคงเหลือสุทธิ                                  15,990       10,365
  ---------------------------------------- --------- -- --------- -- ---------

   ความเสี่ยงทางด้านสินเชื่อ

  ความเสี่ยงทางด้านสินเชื่อ คือ
  ความเสี่ยงที่ลูกค้าหรือคู่สัญญาไม่สามารถชำระหนี้แก่บริษัทตามเงื่อนไขที่ตกลงไว้เมื่อครบกำหนด

  ฝ่ายบริหารได้กำหนดนโยบายทางด้านสินเชื่อเพื่อควบคุมความเสี่ยงทางด้านสินเชื่อดังกล่าวอย่างสม่ำเสมอ
  โดยการวิเคราะห์ฐานะทางการเงินของลูกค้าทุกรายที่ขอวงเงินสินเชื่อในระดับหนึ่งๆ ณ
  วันที่รายงานไม่พบว่ามีความเสี่ยงจากสินเชื่อที่เป็นสาระสำคัญ
  ความเสี่ยงสูงสุดทางด้านสินเชื่อแสดงไว้ในราคาตามบัญชีของสินทรัพย์ทางการเงินแต่ละรายการในงบดุล
  อย่างไรก็ตาม เนื่องจากบริษัทมีฐานลูกค้าจำนวนมาก
  ฝ่ายบริหารไม่ได้คาดว่าจะเกิดผลเสียหายที่มีสาระสำคัญจากการเก็บหนี้ไม่ได้

   ความเสี่ยงจากการขาดสภาพคล่อง

  บริษัทฯ
  มีการควบคุมความเสี่ยงจากการขาดสภาพคล่องโดยการรักษาระดับของเงินสดและรายการเทียบเท่าเงินสดให้เพียงพอต่อการดำเนินงานของบริษัทและเพื่อให้ผลกระทบจากความผันผวนของกระแสเงินสดลดลง

4. ทรัพย์สินที่ใช้ในการประกอบธุรกิจ 

สินทรัพย์ของบริษัทมีมูลค่าตามบัญชี ณ วันที่ 31 ธันวาคม 2556 ดังนี้

  ------ ---- -------------------------------------- ---------------------
              รายการ                                 (หน่วย : บาท)

             ที่ดิน และส่วนปรับปรุงที่ดิน                    180,902,676.98

             อาคาร และส่วนปรับปรุงอาคาร                575,557,207.00

             เครื่องจักร และอุปกรณ์                      4,439,879,289.91

             เครื่องตกแต่ง ติดตั้ง และอุปกรณ์สำนักงาน        41,064,210.97

             สินทรัพย์ไม่มีตัวตน                          132,246,441.03

             ยานพาหนะ                               4,659,779.46

             เครื่องจักรระหว่างการติดตั้ง                  12,571,767.03

             สินทรัพย์ไม่มีตัวตนระหว่างติดตั้ง                -

              หัก ค่าเสื่อมราคาสะสม                      (4,498,619,621.72)

              รวม                                    888,261,750.66
  ------ ---- -------------------------------------- ---------------------

ที่ดิน และส่วนปรับปรุงที่ดิน

บริษัท ฟูรูกาวา เม็ททัล (ไทยแลนด์) จำกัด (มหาชน) มีโรงงานตั้งอยู่เลขที่ 213 หมู่ 4
ถนนมิตรภาพ ตำบล ทับกวาง อำเภอแก่งคอย จังหวัดสระบุรี 18260 โดยมีรายละเอียดดังนี้

ที่ดิน ณ วันที่ 31 ธันวาคม 2556

  ------- ------------------- ------------- ------------- --------- -----------
  ลำดับที่   โฉนดเลขที่            เนื้อที่          ราคาทุน (บาท)  กรรมสิทธิ์   ภาระจำนอง

                              (ไร่-งาน-วา)                           

  1       2248                50 - 0 - 79   31,678,042    บริษัท      ไม่มี

  2       12197               6 - 1 - 57    4,034,142     บริษัท      ไม่มี

  3       น.ส.3ก. 1297        25 - 3 - 73   70,143,226    บริษัท      ไม่มี
          และ1298                                                   

          รวมเนื้อที่             82 – 2 - 9    105,855,410             
  ------- ------------------- ------------- ------------- --------- -----------

อาคารและส่วนปรับปรุงอาคาร ณ วันที่ 31 ธันวาคม 2556

1. โรงงาน และอาคารสำนักงานของโรงงาน ตั้งอยู่เลขที่ 213 หมู่ 4 ถนนมิตรภาพ
ตำบลทับกวาง อำเภอแก่งคอย จังหวัดสระบุรี 18260 โฉนดที่ดินเลขที่ 2248, 12197 และ
น.ส.3 ก เลขที่ 1297 และ 1298 รวมมีเนื้อที่จำนวน 82 ไร่ 2 งาน 9 ตารางวา โดยแบ่งเป็น
อาคารโรงงาน และสำนักงาน เป็นอาคารชั้นเดียว บริษัทมีการแบ่งสัดส่วนของเนื้อที่การใช้งานดังนี้
:

 ส่วนการผลิตโรงงาน 1, 2, 3 และ 4 34,602 ตารางเมตร

 คลังสินค้า 2,750 ตารางเมตร

 สำนักงานฝ่ายผลิต 210 ตารางเมตร

 โรงจอดรถยนต์ 2,718 ตารางเมตร

 ส่วนซ่อมบำรุงและห้องควบคุมต่างๆ 13,833 ตารางเมตร

 ส่วนรับสินค้า 896 ตารางเมตร

 โรงอาหาร 324 ตารางเมตร

 สำนักงานฝ่ายบริหาร 372 ตารางเมตร

 ห้องประชุมสำนักงานฝ่ายผลิต 88 ตารางเมตร

 ถนน 14,500 ตารางเมตร

 พื้นที่ในส่วนสายไฟฟ้าแรงสูง 10,780 ตารางเมตร

 สนามหญ้า 36,880 ตารางเมตร

 อาคาร FMGT 7,440 ตารางเมตร

 อาคารเตาหลอมไฟฟ้า Shaft Furnace 1,400 ตารางเมตร

 ลานเตาเผาขยะ 1,673 ตารางเมตร

 อาคารโรงงาน Fine Tube 1,245 ตารางเมตร

 อาคารโรงงาน Foam Tube 2,100 ตารางเมตร

 บ้านพักผู้บริหาร 225 ตารางเมตร

  รวม 132,036 ตารางเมตร

2. สำนักงานกรุงเทพฯ ตั้งอยู่เลขที่ 183 อาคารรีเจ้นท์เฮ้าส์ ชั้น 14 ถนนราชดำริห์ แขวงลุมพินี
เขตปทุมวัน กรุงเทพฯ 10330 โดยมีพื้นที่รวม 304.73 ตารางเมตร ต่อสัญญาเช่ามีระยะเวลาอีก
3 ปี เริ่มตั้งแต่วันที่ 1 กันยายน 2556 ถึงวันที่ 31 สิงหาคม 2559 รวมค่าเช่า 155,412.30
บาทต่อเดือน

อาคารและส่วนปรับปรุงอาคาร ณ วันที่ 31 ธันวาคม 2556

  -------------------------- ---------------- ---------------- ------------- ------------------ --------
  รายละเอียด                  ราคาทุน (บาท)     มูลค่าตามบัญชี       อายุการใช้งาน   อายุการใช้งานที่เหลือ   

                                              (บาท)            (ปี)           (ปี)                (เดือน)

  โรงงาน                     564,801,498.45   183,449,707.93                                    

  - โรงงาน                   491,344,742.48   160,710,123.20   20            13                 10.5

  - ส่วนปรับปรุงโรงงาน          73,456,755.97    22,739,584.73    5-20          19                 0

  สำนักงาน                    4,038,833.33     3.00                                              

  - สำนักงาน                  2,336,167.45     2.00             20            -                  

  - ส่วนปรับปรุงสำนักงาน         1,702,665.88     1.00             5             -                  

  บ้านพักเจ้าหน้าที่               5,756,951.22     5.00                                              

  - บ้านพักเจ้าหน้าที่             4,014,376.92     2.00             20            -                  

  - ส่วนปรับปรุงบ้านพักของเจ้าหน้าที่ 1,742,574.30     3.00             5             -                  

  อื่น ๆ กรุงเทพฯ               959,924.00       335,987.93       5             1                  9

  รวม                        575,557,207.00   183,785,703.86                                    
  -------------------------- ---------------- ---------------- ------------- ------------------ --------

เครื่องจักรและอุปกรณ์ บริษัทฯ มีเครื่องจักรและอุปกรณ์ดังต่อไปนี้

เครื่องจักรและอุปกรณ์ ณ วันที่ 31 ธันวาคม 2556

  ------- ------------------ ----------- ------------------ ---------------- -------------
  ลำดับที่   เครื่องจักรและอุปกรณ์   จำนวน       ราคาทุน (บาท)       มูลค่าตามบัญชี (บาท) อายุการใช้งาน
                             (รายการ)                                        

  1       เครื่องจักร           2,853       4,356,418,743.42   506,165,784.79   5-20 ปี

  2       อุปกรณ์              1,099       83,460,546.49      7,948,946.23     5-20 ปี

          รวม                3,952       4,439,879,289.91   514,114,731.02   
  ------- ------------------ ----------- ------------------ ---------------- -------------

มูลค่าสินทรัพย์สุทธิ

ณ วันที่ 31 ธันวาคม 2556 บริษัทฯ มีสินทรัพย์สุทธิรวม = 3,190 ล้านบาท

1. มูลค่าสินทรัพย์สุทธิ โดยให้ปรับมูลค่าสินทรัพย์ตามราคาประเมินหรือตามมูลค่าเงินลงทุน

   ไม่มีการประเมินราคาสินทรัพย์ ดังนั้นมูลค่าสินทรัพย์รวม = 3,190 ล้านบาท

2. มูลค่าสินทรัพย์สุทธิตาม 1. หักด้วยหนี้สินที่อาจเกิดขึ้นจากการเข้าค้ำประกัน อาวัล ภาระจำนอง
หรือการค้ำประกันให้บุคคลอื่นหรือก่อภาระผูกพันอื่นใดพร้อมทั้งให้แสดงรายละเอียดของรายการดังกล่าวด้วย

 ไม่มีหนี้สินที่อาจจะเกิดขึ้นจากการค้ำประกัน ดังนั้นมูลค่าสินทรัพย์รวม = 3,190 ล้านบาท

3.  มูลค่าสินทรัพย์สุทธิตาม 1. และ 2. ต่อหุ้น

 มูลค่าสินทรัพย์สุทธิรวมต่อหุ้น = 66.47 บาท

5. ข้อพิพาททางกฎหมาย

ในปี 2556 บริษัท ฟูรูกาวา เม็ททัล (ไทยแลนด์) จำกัด (มหาชน) ไม่มีข้อพิพาททางกฎหมาย

6. ข้อมูลทั่วไปและข้อมูลสำคัญอื่น 

บริษัท ฟูรูกาวา เม็ททัล (ไทยแลนด์) จำกัด (มหาชน) ก่อตั้งขึ้นเมื่อวันที่ 15 มิถุนายน 2531
ด้วยทุนจดทะเบียน 140,000,000 บาท ภายใต้ชื่อเมื่อจดทะเบียนแรกเริ่มว่า "บริษัท ฟูรูกาวา
เม็ททัล (ไทยแลนด์) จำกัด" เป็นการร่วมมือทางการค้าระหว่าง บริษัท ตัมพะ จำกัด
ซึ่งเป็นบริษัทโฮลดิ้ง สัญชาติไทย และบริษัทสัญชาติญี่ปุ่น 2 บริษัท คือ เดอะ ฟูรูกาวา อีเล็คตริก
คัมปะนี ลิมิเต็ด และบริษัท โชโกะ เทรดดิ้ง จำกัด

สำนักงานใหญ่ของบริษัทฯ ตั้งอยู่เลขที่ 183 อาคารรีเจ้นท์เฮ้าส์ ชั้น 14 ถนนราชดำริห์ แขวงลุมพินี

เขตปทุมวัน กรุงเทพฯ 10330

โทรศัพท์ 02-256-0641 ถึง 50

โทรสาร 02-256-0651 ถึง 52

โรงงานตั้งอยู่บนเนื้อที่ 82 ไร่ 213 หมู่ 4 ถนนมิตรภาพ กม. 125

ตำบลทับกวาง อำเภอแก่งคอย จังหวัดสระบุรี 18260

โทรศัพท์ 036-329811-19

โทรสาร 036-357-340 และ 329-022

บริษัทฯ ประกอบธุรกิจเป็นผู้ผลิตและจำหน่ายท่อทองแดงไร้ตะเข็บ
และท่อทองแดงที่มีเกลียวภายในท่อที่นำไปใช้ในอุตสาหกรรมการผลิตเครื่องปรับอากาศ, ตู้เย็น
และเครื่องทำความเย็นทั่วไป เป็นโรงงานที่มีขบวนการผลิตแบบครบวงจรและทันสมัย
มีระบบควบคุมคุณภาพและการผลิตอย่างเข้มงวดทุกขั้นตอน
ซึ่งท่อทองแดงนั้นมีคุณสมบัติเป็นตัวนำความร้อนที่ดีทนทานต่อการผุกร่อน
เหมาะแก่การนำไปใช้เป็นท่อส่งผ่านสารเคมีในเครื่องนำความเย็นและใช้ในงานเดินท่อต่างๆ
ที่ต้องการตัวนำความร้อนที่ให้ประสิทธิภาพสูง และมีอายุการใช้งานที่ยาวนาน


บริษัทได้รับการส่งเสริมการลงทุนจากสำนักงานคณะกรรมการส่งเสริมการลงทุนโดยเปิดดำเนินการครั้งแรก
เมื่อวันที่ 2 กรกฎาคม 2533 ด้วยกำลังผลิต 4,200 ตัน/ปี

 ปี 2535 บริษัทได้เพิ่มทุนจดทะเบียนจาก 140,000,000 บาท เป็น 195,000,000 บาท
เพื่อลงทุนในเครื่องจักรและอาคารใหม่สำหรับผลิตภัณฑ์ใหม่ คือ Large Diameter Tube

 ปี 2537 ได้เพิ่มทุนจดทะเบียนจาก 195,000,000 บาท เป็น 335,000,000 บาท
เพื่อลงทุนในเครื่องจักรเพิ่มเติมสำหรับผลิตภัณฑ์ท่อทองแดงชนิดรูเข็ม (Capillary Tube)
โดยขอขยายกำลังการผลิตเพิ่มอีก 4,200 ตัน/ปี รวมเป็น 8,400 ตัน/ปี โดยเปิดดำเนินการครั้งที่
2 เมื่อวันที่ 16 พฤษภาคม 2537

 เดือนกุมภาพันธ์ 2539 บริษัทได้จดทะเบียนเปลี่ยนจากบริษัทจำกัด เป็นบริษัทมหาชนจำกัด
และในเดือนพฤศจิกายน ได้เพิ่มทุนจดทะเบียนจาก 335,000,000 บาท เป็น 480,000,000 บาท
เพื่อลงทุนในเครื่องจักรและอาคารสำหรับขยายการผลิตเพิ่มอีก 10,600 ตัน/ปี รวมเป็น 19,000
ตัน/ปี โดยเปิดดำเนินการครั้งที่ 3 เมื่อวันที่ 2 ธันวาคม 2539

 เดือนกุมภาพันธ์ 2540 ได้รับอนุมัติให้เข้าเป็นบริษัทจดทะเบียนในตลาดหลักทรัพย์แห่งประเทศไทย

 เดือนมกราคม 2542
ได้ดำเนินการพัฒนาระบบบริหารคุณภาพจนได้รับใบรับรองระบบคุณภาพมาตรฐานสากล ISO 9001
จากสถาบัน RWTUV Anlagentechnik GmbH ประเทศเยอรมันนี

 เดือนมีนาคม 2549 ได้ดำเนินการพัฒนาระบบการจัดการด้านสิ่งแวดล้อม และได้ใบรับรองจาก
บริษัท ทูฟ นอร์ด (ประเทศไทย) จำกัด ตลอดจนบริษัทฯ ได้ดำเนินการพัฒนาในระบบบริหารคุณภาพ
และระบบการจัดการด้านสิ่งแวดล้อมมาอย่างต่อเนื่องจนถึง ณ ปัจจุบันนี้

จากการที่อุตสาหกรรมเครื่องปรับอากาศและเครื่องทำความเย็นที่ปรับตัวเพิ่มขึ้นอย่างต่อเนื่อง
บริษัทฯ จึงได้ทำการขยายกำลังการผลิตเพิ่มขึ้นอีก 6,000 ตัน/ปี (จากกำลังการผลิตที่มีอยู่
16,000 ตัน เป็น 22,000 ตัน/ปี) ซึ่งได้ทำการก่อสร้างอาคารโรงงานขยายใหม่บนเนื้อที่ 26 ไร่
(ที่ติดกับโรงงานเดิมเนื้อที่ 56 ไร่) เมื่อปี 2543
และได้สั่งซื้อเครื่องจักรและติดตั้งแล้วเสร็จเมื่อเดือนธันวาคม 2544 โดยใช้เงินลงทุนประมาณ 960
ล้านบาท เป็นเงินจากเงินสดสำรองของบริษัท 400 ล้านบาท และเงินกู้จากธนาคารอีก 560
ล้านบาท ในส่วนขยายที่เพิ่มขึ้นนี้ บริษัทฯ
ได้รับการส่งเสริมการลงทุนจากสำนักงานคณะกรรมการส่งเสริมการลงทุน
โดยได้รับอนุญาตให้เปิดดำเนินการ เมื่อวันที่ 24 กรกฎาคม 2546

 เมื่อเดือนพฤศจิกายน 2546 บริษัทได้เพิ่มกำลังผลิตจาก 22,000 ตัน/ปี เป็น 25,000 ตัน/ปี
และ

 เดือนตุลาคม 2547 บริษัทได้เพิ่มกำลังผลิตจาก 25,000 ตัน/ปี เป็น 28,000 ตัน/ปี และ

 เดือนตุลาคม 2548 บริษัทได้เพิ่มกำลังผลิตจาก 28,000 ตัน/ปี เป็น 31,000 ตัน/ปี

บริษัท ฟูรูกาวา เม็ททัล (ไทยแลนด์) จำกัด (มหาชน) หรือในนามของชื่อภาษาอังกฤษ คือ
Furukawa Metal (Thailand) Public Company Limited เลขทะเบียนของบริษัทมหาชน
เลขที่ บมจ. 606 ลงวันที่ 22 กุมภาพันธ์ 2539 เป็นบริษัทที่ประกอบธุรกิจ คือ เป็นผู้ผลิต
และจำหน่ายท่อทองแดงไร้ตะเข็บชนิดต่างๆ ทั้งหุ้มโฟมและไม่หุ้ม (Seamless Copper Tube)
ที่จะนำไปเป็นส่วนประกอบสำหรับเครื่องปรับอากาศ ตู้เย็น และเครื่องทำความเย็นทั่วไป

เดิม สำนักงานใหญ่ ตั้งอยู่เลขที่ :

-   888/121 ชั้น 12 อาคารมหาทุนพลาซ่า

  ถนนเพลินจิต แขวงลุมพินี

  เขตปทุมวัน กรุงเทพฯ 10330

  โทรศัพท์ 02-253-5020-21

  โทรสาร 02-253-5022

วันที่ 18 ตุลาคม 2547 บริษัทฯ ได้ย้ายที่ทำการของสำนักงานใหญ่แห่งใหม่เป็น :

-   952 ชั้น 11 อาคารรามาแลนด์

  ถนนพระรามที่ 4 แขวงสุริยวงศ์

  เขตบางรัก กรุงเทพฯ 10500

  โทรศัพท์ 02-267-3711 ถึง 20

  โทรสาร 02-267-3721 ถึง 22

และเมื่อวันที่ 1 พฤศจิกายน 2553 บริษัทฯ ได้ย้ายที่ทำการของสำนักงานใหญ่แห่งใหม่เป็น :

-   183 อาคารรีเจ้นท์เฮ้าส์

  ชั้น 14 ถนนราชดำริห์ แขวงลุมพินี

  เขตปทุมวัน กรุงเทพฯ 10330

  โทรศัพท์ 02-256—0641 ถึง 50

  โทรสาร 02-256-0651 และ 02-256-0652

โรงงานของบริษัทฯ ตั้งอยู่ที่

-   213 หมู่ 4 ถนนมิตรภาพ กม.125

  ตำบลทับกวาง อำเภอแก่งคอย

  จังหวัดสระบุรี 18260

  โทรศัพท์ 036-329-811 ถึง 9

  โทรสาร - สำนักงานฝ่ายบริหาร 036-357-340

  - สำนักงานฝ่ายผลิต 036-329-022

 โรงงาน 1 และโรงงาน 2 ตั้งอยู่บนเนื้อที่ 56 ไร่

 โรงงานสำหรับผลิตท่อชนิดรูเข็ม (Capillary Tube) เริ่มผลิตในปี 2537

 โรงงานขยาย (โรงงาน 3) สร้างเสร็จและติดตั้งเครื่องจักรเรียบร้อยเมื่อเดือนธันวาคม 2544
เริ่มผลิตในดือนมกราคม 2545 ตั้งยู่บนเนื้อที่อีก 26 ไร่ ซึ่งติดกับที่ดินของโรงงาน 1 และโรงงาน
2

 และโรงงานขยาย (โรงงาน 4) สร้างเสร็จ, ติดตั้งเครื่องจักรเรียบร้อย และเริ่มผลิตในปี
2546

 ในปี 2555 บริษัทฯ ติดตั้งเครื่องจักรสำหรับผลิตท่อทองแดงที่มีเกลียวภายในท่อเพิ่มเติม
และเริ่มผลิตในปี 2555

 ในปี 2556 ยังไม่มีส่วนขยายหรือติดตั้งเครื่องจักรเพิ่มเติม